Nerea Ugarte, Alarde Tradizionaleko kantineren ordezkaria: “Nire egitekoa kantinerak laguntzea eta lasaitzea da” – Irunero\n2016. urtean Nerea Ugarte Alarde Tradizionaleko Kantineren Ordezkari gisa aukeratua izan zen. Bere egiteko nagusia Alardearen eta Kantineren arteko bitartekari lana egitea da, urtero aukeratutako kantinera berriei jantzia, botak eta aholkuak emateaz gainera. Alarderik gabeko bigarren urte honetan, Nerea Ugartek Kantineren Ordezkariaren papera zertan datzan azaldu du.\nZein da alardearen barnean duzun ardura?\nAlarde Batzordeko kidea naiz eta, zehazki, kantineren ordezkari naiz. Beraz, batzordean hartzen diren erabaki guztietan parte hartzen dut. Gainera, kantinerak aukeratuak direnean, beraiekin zuzenean lan egiten dut. Kantinerekin elkartzen naiz botak banatu eta bestelako zereginetan laguntzeko. Azken finean, nire egitekoa kantinerak laguntzen eta lasaitzen saiatzea da.\nNola bizi izan zenituen aurreko urteko jaiak alarderik gabe?\nTristura sentitu nuen, hutsik banengo bezala. Hutsune handi baten erdian zerbaiten falta sumatzen nuen, beraz, tristuraz.\n“Kantinerak aukeratuak direnean, nirekin harremanetan jartzen dira probak egiten hasteko”\nAlarderik gabe, alardearen antolaketan murgildurik zaudetenen zereginak asko murriztu dira?\nBai, hala ere, noizbehinka bilerak egiten jarraitzen dugu. Izan ere, beti dago hobetu beharreko zeozer edo elkar partekatu beharreko zerbait. Nahiz eta gauzak egiten jarraitu, ezin daiteke gainontzeko urteetako presarekin alderatu, hortaz, gauzak lasaiago egiteko aukera dugu.\nAlardea egiten den urteetan, noiz hasten zarete kantineren prestaketekin?\nKantinerak aukeratu aurretik, adibidez, botak begiratzen ditut, dena ondo dagoela egiaztatzeko. Kantinerak aukeratuak direnean, nirekin harremanetan jartzen dira probak egiten hasteko.\nLan gehiena Sanmartzialen aurreko hilabetean pilatzen zaizue?\nBai, izan ere, gehienak oso denbora tarte gutxian aukeratuak dira. Orduan, beraiekin lehenbailehen elkartu behar dut arropa zein botak banatzeko. Batzuetan oso erraza da haiekin hitzordu bat ixtea, besteetan, berriz, lan eta ikasketen artean zailagoa da.\nKantinera izatearekin loturiko prestaketak kudeatzeko zure laguntza izatea eskertzen dute?\nBai, nahiz eta, egia esan, normalean haiekin baino, amekin gehiago hitz egin ohi dudan. Askotan aukeratuak direnetik egun bakarra pasatzen da nigana etortzen diren arte, beraz, sarritan oso urduri eta gertatutakoa sinetsi ezinik datoz. Amek, aldiz, galdera asko egiten dituzte eta haiek lasaitzen saiatzen gara. Dena den, kantinera guztiekin bilera pare bat egin ohi ditut haiek lasaiago daudenean eta horrela azalpenak hobeto entzuten dituzte.\nHainbeste zeregin eta aholkuen artean, zuk zeuk hiriko festez disfrutatzeko modua aurkitzen duzu?\nOrokorrean nahiko pertsona lasaia naiz, beraz, ardurak lasaitasunez hartzen ditut. Ekainaren 30eko goizeko lehen orduetan urduriago nago, kantinera guztiak ikusi eta dena behar den moduan dagoela ikusi arte. Udaletxeko balkoitik ondo dauden jakiteko keinua egin ohi diet beti eta guztiek baietz erantzuten didatenean lasaiago gelditzen naiz.\nAlarderik egin ez arren, arropa eta botak ondo zaintzea ezinbestekoa da?\nBai, dena ondo gordeta dago, datorren urterako prest.\nEtenaldia arropa edo botak berritzeko edo berrantolatzeko aprobetxatzen ari zarete?\nEz, egia esan, arropa edo oinetakoak beti hor daude. Zerbait berritzea beharrezkoa denean, normalean, kantineren neurrira egiteko aprobetxatu ohi dugu, bakoitzak behar duen neurrira egokitu ahal izateko. Oraingoz txukun-txukun dena gordeta dago eta datorren urtean kantinera berriak dauzkagunean zerbait berria behar dugun ikusiko dugu.\n“Kantinera bakoitzak esperientzia modu desberdinean bizitzen du”\nZu zeu ere kantinera izan zinenez, zure esperientzia gainontzeko kantinerei aholkuak emateko orduan lagungarria zaizu?\nBai eta ez. Azken finean, kantinera bakoitzak esperientzia modu desberdinean bizitzen du. Hortaz, emandako aholkuak oso desberdinak izan daitezke. Hain zuzen ere, kantinerek aholku asko jaso ohi dituzte, zer egin behar duten eta zer egin behar ez duten esanez. Nire aholkua iristen zaizkien gomendioak entzutea da, baina, betiere, haien izateko era aldatu gabe.\nNolakoak izango dira aurtengo Sanmartzialak?\nAurreko urteko moduan tristuraz biziko ditut. Beti bezala mendira igoko gara eta gero, uzten badigute, hortik zerbait hartuko dugu. Bestela, aurreko urtean bezala etxera joango gara eta bazkaria etxekoekin bazkaria egingo dugu. Musikaren bolumena topera igoko dugu etxea alaitzeko, baina lasaitasunez biziko ditugu urteko egun berezi horiek.\nZein esanahi duten zuretzat Irungo San Pedro eta San Martzial jaiek?\nAskotan esan ohi dudan moduan, Sanmartzialetako jarraitzaile amorratua naiz. Benetan egia da eta benetan horrela bizi ditut. Oso egun bereziak dira niretzat eta urte osoa ematen dut egun horien esperoan. Sentimendu handiko egunak dira, beraz, oso bereziak dira, besterik gabe.\nPosted in ElkarrizketaTagged Alarde tradizionala, alardea, irun, irunero, Kantinerak, Kantineren ordezkaria, Tradizionala


Saint-Saulve - Wikipedia, entziklopedia askea.\nCécile GALLEZ (2014-2020)\n50° 22′ 11″ N, 3° 33′ 17″ E / 50.369722222222°N,3.5547222222222°E / 50.369722222222; 3.5547222222222Koordenatuak: 50° 22′ 11″ N, 3° 33′ 17″ E / 50.369722222222°N,3.5547222222222°E / 50.369722222222; 3.5547222222222\nOnnaing, Bruay-sur-l'Escaut, Estreux, Marly eta Valenciennes\nSaint-Saulve Frantziako udalerria da, Nord departamenduan dagoena, Hauts-de-France eskualdean. 2007an 10.845 biztanle zituen.\n2007an Saint-Saulve udalerrian erroldatutako biztanleak 10.845 ziren. Familiak 4.349 ziren, horien artean 1.373 pertsona bakarrekoak ziren (444 bakarrik bizi ziren gizonak eta 929 bakarrik bizi ziren emakumeak), 1.067 seme-alabarik gabeko familiak ziren, 1.380 seme-alabak dituzten bikoteak ziren eta 529 seme-alabak dituzten guraso-bakarreko familiak ziren.\n2007an 4.635 etxebizitza zeuden, 4.467 familiaren etxebizitza nagusia ziren, 30 bigarren erresidentzia ziren eta 138 hutsik zeuden. 2.922 etxeak ziren eta 1.618 apartamentuak ziren. 4.467 etxebizitza nagusietatik 2.324 bere jabearen bizilekua ziren, 2.079 alokairuan okupaturik zeuden eta 64 doan lagata zeuden; 141 etxek gela bat zuten, 421 etxek bi zituzten, 728 etxek hiru zituzten, 1.016 etxek lau zituzten eta 2.161 etxek bost zituzten. 3.113 etxek euren parking plaza propioa zuten azpian. 2.352 etxetan ibilgailu bat zegoen eta 1.425 etxetan bat baino gehiago zituzten.\nSaint-Saulve udalerriko biztanleria-piramidea 2009an .\n2007an lan egiteko adina zuten pertsonak 7.220 ziren, horien artean 5.005 aktiboak ziren eta 2.215 inaktiboak ziren. 5.005 pertsona aktiboetatik 4.392 lanean zeuden (2.269 gizon eta 2.123 emakume) eta 613 langabezian zeuden (287 gizon eta 326 emakume). 2.215 pertsona inaktiboetatik 532 erretiraturik zeuden, 795 ikasten zeuden eta 888 "bestelako inaktibo" gisa sailkaturik zeuden.\n2009an Saint-Saulve udalerrian 4.521 unitate fiskal zeuden, 10.884,5 pertsonek osaturik. Pertsona bakoitzeko diru-sarrera fiskalaren mediana urteko 17.696 euro zen.\n2007an zeuden 366 komertzioetatik, 10 erauzte enpresak ziren, 11 janari enpresak ziren, 19 bestelako produktu industrialen fabrikazioko enpresak ziren, 22 eraikuntza enpresak ziren, 78 ibilgailuen saltze eta konpontze enpresak ziren, 12 garraio enpresak ziren, 11 ostalaritza eta jatetxe enpresak ziren, 2 informazio eta komunikazio enpresak ziren, 25 finantziazio enpresak ziren, 15 higiezinen enpresak ziren, 38 zerbitzu enpresak ziren, 96 administrazio publikoko enpresak ziren eta 27 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 64 zerbitzu publikoetatik, 1 posta bulegoa zen, 9 banku bulegoak, 2 funerariak, 7 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 3 igeltseroak, 3 margolariak, 1 zurgina, 5 iturginak, 3 argiketariak, 2 eraikuntza enpresak, 11 ile apaindegiak, 2 albaitariak, 3 aldi baterako lan enpresak, 6 jatetxeak, 1 tintoreria eta 3 apaindegiak.\n2009an zeuden 18 establezimendu komertzialetatik, 1 supermerkatu zen, 1 120 m2 baino gehiagoko denda zen, 6 okindegiak, 5 harategiak, 1 liburu denda zen, 1 etxerako tresna denda zen, 1 elektrotresna denda zen eta 2 lore-dendak ziren.\n2000. urtean Saint-Saulve udalerrian 9 nekazaritza-ustiategi zeuden.\n2009an tratamendu laburretarako ospitale 1 , 2 iraupen erdiko (jarraipen eta errehabilitazio) tratamenduetarako ospitale, psikiatriko 1 bat, amatasun-klinika 1 bat, 4 botika eta anbulantzia 1 bat zegoen.\n2009an 3 haur-eskola eta 4 lehen-hezkuntzako eskola zegoen. Saint-Saulve udalerrian 2 Bigarren Hezkuntza ikastetxe zeuden 1.183 ikaslekin.\nValenciennes (2,4 km)\nBruay-sur-l'Escaut (2,8 km)\nBeuvrages (3,2 km)\nAnzin (3,3 km)\nMarly (3,4 km)\nOnnaing (3,9 km)\nEstreux (4,0 km)\nWikimedia Commonsen badira fitxategi gehiago, gai hau dutenak: Saint-Saulve\nOrriaren azken aldaketa: 4 maiatza 2016, 20:56.


Konspiranoia apur bat • ZUZEU\nKonspiranoia apur bat –\nJoxe Rojasek sarean.eus atarian.\nAitortuko dizuet, zer arraio: gure etxean, denok gaude apur bat burutik jota. Arrebarik gazteena, adibidez, konspiranoiazale amorratua da. Iker Jimenez eta konpainiaren jarraitzaile amorratua. Ez dizuet ukatuko ni ere Mileniozalea naizenik, baina zaletasun diferentea da. Nik egundoko barre algarak egiten ditut Ikerren tertuliakideen okurrentzia eta teoriekin. Eta, batez ere, haiek defendatzeko ‘argudioekin’. Arrebak sinistu egiten ditu. Frikia pizten zaionean bai, behintzat.\nEta noski, pentsa dezakezue zer txarto pasatzen ari den arreba pandemia eta konfinamendu eta kontu honekin guztiarekin. “Bai, zuek egin barre,”-lehengoan, anai-arrebon Whatsapp taldean-”eta jarraitu pentsatzen hau bukatuko dela eta hilabete barru normaltasunera bueltatuko garela. Hau guztiau iragarrita zegoen, maitiok. Eta datorrena ez da samurra izango”. Jarraian, Youtubera duela aste gutxi batzuk igotako, baina berez 2008 inguruko bideo baten lotura. Bertan, Bill Ryan izeneko pertsonaia estatubatuar bat, ‘The Anglo-Saxon Mission’ delako zeozer azaltzen saiatzen da.\nLaburbilduz: izena ezin esan dezakeen militar ingeles batekin egona dela (zela, 2008 duela 12 urte baita, lagunok), eta elkarrizketa bat grabatu zuela audioz. Grabazioa ere ezin du argitaratu, noski, lagun militarra ez inplikatzeko. Militarrak ezustean bukatu ei zuen egotea tokatzen ez zitzaion bilera batean, non munduko hainbat agintari zeuden. (Agintari horiek zeintzuk ziren ere ezin digu esan, noski). Eta bueno, han entzun zien agintari horiei munduaren populazioa erdira murrizteko plan bat zutela martxan (2008an, gogoratu). Abiapuntua: Txinan piztuko zen pandemia bat, gerora ekialde urrunean gerra atomiko bat eragingo zuena, helburua delako arraza zuria gailentzea “Hitler bera lotsarazteko moduko metodoekin”. Illuminatien plan bat omen da guztia, kontua delako gizakiok berez ahalmen izugarriak lozorroan ditugun estralurtarrak garela, eta illuminatiek ez dute nahi inor konturatzea super-ahalmen horiekin…\nPentsa dezakezuen moduan, Whatsappeko elkarrizketa hura ez zen oso ondo bukatu. Arreba gazteena guztiz suminduta, eta beste hirurok barre-malkotan, tripak botatzen.\nBaina aizue, konspiranoia apur bat sekula ez dator txarto. Eta badakizue zer? Nik illuminatirik ez dut ikusten bazterrotan. Baina egunotan asko akordatzen ari naiz New Yorkeko 2001eko irailaren 11ko atentatuarekin. Haren ondorioekin, zehazki. Aginteak nola baliatu (eta gizarteak nola onartu) zuen hura zaintza masiboa ezartzeko aitzakia perfektu gisa. Bideozaintza zabal eta intentsiboa non-nahi, ageri-agerian, geure segurtasunaren izenean. Aireportuetako kontrol eta murrizketak. Gailu eta software egileei ‘atzeko ateak’ ezartzeko eskakizun unibertsal eta agerikoa, batere lotsarik gabea, segurtasunaren izenean. Telekomunikazio erabiltzaile bakoitza, norbanako zein kolektiboa, zehatz-mehatz identifikatzeko lege zorrotzak mundu osoan…\nInterneten sartu orduko beste aldeko zerbitzariak zure azken amorantearen zapaten zenbakia igartzerik ez zuen mundu bat. Hori dena pikutara joan zen 2001eko atentatuaren ondoren zabaldu zen/zuten/ziguten/genuen beldur kolektibo eta segurtasun beharraren ondorioz.\nUsaintzen nabil COVID-19aren krisi honek antzeko kolpe bat ekarriko digula, beste estualditxo bat askatasun indibidual eta kolektiboei amore emanarazteko, guztion segurtasun eta, ideia hori beharbada gastatuegi dagoenez, osasunaren izenean. Diskurtso horren haziak ikusi eta entzun ditugu egunotan han hemenka:\n“Honelako izurriteak gero eta maizago errepikatuko zaizkigu”.\n“Gaixotasunaren kontrola handiagoa izan da Asian, han ez dutelako hain mizkin jokatu eskubide pertsonalak eteteko orduan”.\n“Ezohiko egoera honetan, normaltzat jo behar dugu agintariek populazioari ezohiko ahaleginak eskatzea”.\nEz pentsa hazi horiek alferrik galtzen ari direnik. Sendo errotzen hasi dira, denok ikusi ditugun “balkoizainak” horren erakusgarri. Hau irakurtzen ari zareten guztiok ikusita duzue adibide bat baino gehiago, seguru: segurtasunaren eta osasun publikoaren izenean, kalera irten den gizagaixoari bereak eta bi esan, eta hura jipoitzen duten segurtasun agente publiko zein pribatuen alde jartzen direnak. Lanetik datorren erizainari balkoitik garrasi egin eta oldartzen zaizkionak… Hain naturaltzat hartzen ari dira batzuk hori guztia, oldarraldi horietatik libratzeko justifikazioa dutenak besoko urdin batez identifikatzea proposatzera irisi baitira. Aizu, diot nik, ez da askoz ere normalagoa inori garrasi ez egitea? Eta tira: pozaldi, harroaldi eta haserraldi kolektibo planifikatuak ere beste egun baterako utziko ditugu…\nTotal: ez dut uste, ez, illuminatiek munduko populazioaren erdia akabatu nahi gaituztenik. Baina kexaren bat baldin baduzue, bereziki teknologia eta administrazioarekin lotuta, zuen pribatutasuna, anonimotasuna eta abarrak ondo zaintzen ez direlako, uste dut hobe duzuela lehenbailehen plazaratzea. Esango nuke hilabete batzuk barru bideozaintza kamerengatiko protestak bezain vintage izango direla.\nAsteburu honetan: Ketchupa etxean egina\nZer duzu buruan “Konspiranoia apur bat”-ri buruz\nNaparroan 2020-04-04 09:03\nOrain bai, suminduko da arreba, baldin istorioa egia bada!\nKritika zinematografikoa: “Flag Day"


«Aitaren gerra aurreko gramatika batekin hasi nintzen euskara ikasten» | El Diario Vasco\nGipuzkoa«Aitaren gerra aurreko gramatika batekin hasi nintzen euskara ikasten»\nSarasolak gaztetan «asko, ikaragarri» irakurri zuela dio, bai euskaraz eta baita gazteleraz eta frantsesez ere\nG. L. DONOSTIA. Viernes, 1 diciembre 2017, 14:58\nNolatan hasi zen Ibon Sarasola euskalgintzan? Rikardo Arregi eta Ramon Saizarbitoriarekiko harremanak izan omen ziren arrazoi nagusia. Baina ordurako, donostiar honek «asko, ikaragarri» irakur-tzen zuela onartzen du. «16 eta 18 urterekin hasi nintzen denetik irakurtzen, espainolez nahiz frantsesez. Euskaraz gutxi zegoen orduan, baina 'Garoa' eta 'Kresala' eta denak irakurri nituen. Camus eta hauek ere denak frantsesez irakurri nituen. Liburu pila bat pasa nituen, orain baino askoz gehiago». Etxean hazi zitzaion hizkuntzarekiko izan duen zaletasuna. Aitak proposatuta hasi zen euskara idazten ikasten eta «aitak utzitako gerra aurreko gramatika batekin hasi nintzen euskara ikasten». Filologia egitearen arrazoia beste bat dela dio, berriz:«Amateurra izaten ez dakit eta honetara dedikatu nahi banuen modu sakonean egin behar nuela erabaki nuen».\nSarasola ez da jendeari zer egin behar duen esaten dion horietakoa. Gaurko saria jasotzerakoan diskurtsorik bota behar ez zuela jakin zuenean «lasaitu ederra» hartu zuen. Elkarrizketa egingo dio Maite Artolak. Ez du gomendiorik eman nahi, baina baina bere hausnarketak baliagarri izango dira aintzat hartu nahi dituenarentzat. Adibidez: «Hizkuntza bat ez baduzu irakurtzen, hizkuntza horretan beti ibiliko zara motel. Norbaitek ez badu hizkuntza bat irakurtzen, ezingo du hizkuntza hori dominatu». Hortik aurrera, ez du epaiketarik egin nahi. «Nik bi seme ditut eta biek asko irakurtzen dute. Hortik aurrera ez dakit nola dabilen jendea. Niregatik izan ote da? Semeen amak ere asko irakurtzen zuen eta irakurtzen du», dio.\n«Denborarekin euskara batuak indar gehiago hartuko du» Los alimentos donados tienen dueño


Sainte-Geneviève-sur-Argence - Wikipedia, entziklopedia askea.\n12420 eta 12210\n44°48′07″N 2°45′31″E / 44.8019°N 2.7586°E / 44.8019; 2.7586Koordenatuak: 44°48′07″N 2°45′31″E / 44.8019°N 2.7586°E / 44.8019; 2.7586\nBrommat, Cantoin, Graissac, Saint-Symphorien-de-Thénières eta Thérondels\nSainte-Geneviève-sur-Argence (frantsesez eta ofizialki: Sainte-Geneviève-sur-Argence) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 1000 biztanle zituen.\n2007an Sainte-Geneviève-sur-Argence udalerrian erroldatutako biztanleak 1.015 ziren. Familiak 440 ziren, horien artean 152 pertsona bakarrekoak ziren (64 bakarrik bizi ziren gizonak eta 88 bakarrik bizi ziren emakumeak), 184 seme-alabarik gabeko familiak ziren, 92 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 728 etxebizitza zeuden, 454 familiaren etxebizitza nagusia ziren, 211 bigarren erresidentzia ziren eta 63 hutsik zeuden. 633 etxeak ziren eta 94 apartamentuak ziren. 454 etxebizitza nagusietatik 337 bere jabearen bizilekua ziren, 102 alokairuan okupaturik zeuden eta 15 doan lagata zeuden; 5 etxek gela bat zuten, 25 etxek bi zituzten, 73 etxek hiru zituzten, 139 etxek lau zituzten eta 212 etxek bost zituzten. 327 etxek euren parking plaza propioa zuten azpian. 182 etxetan ibilgailu bat zegoen eta 205 etxetan bat baino gehiago zituzten.\nSainte-Geneviève-sur-Argence udalerriko biztanleria-piramidea 2009an .\n2007an lan egiteko adina zuten pertsonak 530 ziren, horien artean 385 aktiboak ziren eta 145 inaktiboak ziren. 385 pertsona aktiboetatik 368 lanean zeuden (201 gizon eta 167 emakume) eta 17 langabezian zeuden (6 gizon eta 11 emakume). 145 pertsona inaktiboetatik 75 erretiraturik zeuden, 22 ikasten zeuden eta 48 "bestelako inaktibo" gisa sailkaturik zeuden.\n2009an Sainte-Geneviève-sur-Argence udalerrian 442 unitate fiskal zeuden, 923 pertsonek osaturik. Pertsona bakoitzeko diru-sarrera fiskalaren mediana urteko 14.277 euro zen.\n2007an zeuden 81 komertzioetatik, 6 erauzte enpresak ziren, 4 janari enpresak ziren, 2 bestelako produktu industrialen fabrikazioko enpresak ziren, 19 eraikuntza enpresak ziren, 17 ibilgailuen saltze eta konpontze enpresak ziren, 7 garraio enpresak ziren, 8 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen, 5 zerbitzu enpresak ziren, 8 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 30 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 1 banku bulegoa, 3 ibilgailuen konpontzeko eta nekazaritza tresnetako lantokiak, 4 igeltseroak, 2 margolariak, 3 zurginak, 5 iturginak, 1 argiketaria, 1 eraikuntza enpresa, 3 ile apaindegiak, 1 albaitaria eta 3 jatetxeak.\n2009an zeuden 10 establezimendu komertzialetatik, 1 120 m2 baino gehiagoko denda zen, 1 120 m2 baino gutxiagoko denda zen, 3 okindegiak, 1 harategi zen, 1 liburu denda zen, 1 arropa denda zen, 1 elektrotresna denda zen eta 1 drogeria zen.\n2000. urtean Sainte-Geneviève-sur-Argence udalerrian 39 nekazaritza-ustiategi zeuden, 2.628 hektarea erabiltzen.\nGraissac (4,5 km)\nVitrac-en-Viadène (6,0 km)\nBrommat (6,7 km)\nLa Terrisse (7,1 km)\nAlpuech (8,4 km)\nMur-de-Barrez (9,0 km)\nCassuéjouls (9,7 km)\nTaussac (9,7 km)\nHuparlac (9,8 km)\nLacroix-Barrez (9,9 km)\nOrriaren azken aldaketa: 11 azaroa 2020, 10:19.


EAEko sektore publikoan greba iragarri dute 2021eko apirilaren 22rako\nSektore publiko osoari eragiten dio, hezkuntzako eta osasun-langileak barne, baita administrazio guztiei ere: Eusko Jaurlaritzari, aldundiei, udalei eta Estatuko Administrazioari.\nEAEko sektore publikoan greba iragarri dute apirilaren 22rako. Artxoboko argazkia: EiTB Media\nEAEko sektore publikoan mobilizazio egutegia prestatzen ari dira sindikatuak\nELA, LAB, CCOO, SATSE, Steilas eta ESK sindikatuek greba eguna deitu dute apirilaren 22rako EAEko sektore publiko osoan, behin-behinekotasunaren gehiegikeria salatzeko. Gaur gaurkoz, % 40koa da, Espainiako Estatuko altuena, sindikatuen arabera.\nSindikatu guztietako ordezkariek eman dute deialdiaren berri, UGTk izan ezik, eta sektore publiko osoari eragiten dio, hezkuntzako eta osasun-langileak barne, baita administrazio guztiei ere: Eusko Jaurlaritzari, aldundiei, udalei eta Estatuko Administrazioari.\nDeialdiaren arrazoi nagusia sektore publikoan behin-behinekotasuna gehiegikeriaz erabiltzeagatik protesta egitea da. Sindikatuen arabera, Eusko Jaurlaritzak EAEko administrazioan behin-behinekotasun tasa % 38,7koa izatea onartu du, hau da, guztira, behin-behineko eta aldi baterako 58.700 langile.\nSindikatuen ustez, benetako tasa % 40koa da, euskal sektore pribatuaren behin-behinekotasuna ia bikoiztuz, % 23an kokatzen baita.\nSektore publikoaren prekarietate horren atzean "erabaki politiko bat dago, pribatizatzeko lehen urratsa delako", diote sindikatuek; izan ere, 58.700 behin-behineko langileei azpikontratatutako edo pribatizatutako sektoreetako 100.000 langile baino gehiago gehitu beharko litzaizkieke, hala nola zaintzak, non langileen % 90 aldi baterakoak diren.\nHorren aurrean, sindikatuek langile kopurua handitzea, egungo ratioak hobetzea eta lan-kargak murriztea eta erregulatzea hala ez dagoen eremuetan eskatzen dute, "sektore publikoko langileek beren gain hartzen baitituzte ia beti eutsi ezinezko lan-kargak".\nSindikatuen interpelazioa da "EAEko erakunde guztiei, Eusko Jaurlaritzatik hasi eta azken Udalera arte, bai eta indar politiko guztiei ere, finkapenerako (enplegua) ohiz kanpoko prozesuak bultzatzeko ezinbesteko urratsak eman ditzaten. Prozesu horiek administrazio guztietan martxan jartzeko eskatzen diegu, nahitaez bete beharrekoak, bermatzaileak eta ordezkaritza sindikalarekin negoziatuak izan daitezen".\nDagoeneko martxan dauden lan eskaintza publikoen prozesuei dagokienez, sindikatuek uste dute "negoziazio kolektiboaren ondorioz kolektibo bakoitzaren beharrizanekin bat datozen ezohiko neurriak" hartu behar dituztela.\nAzkenik, pribatizazio politikekin amaitzeko deia egin diete administrazioei, eta langile-taldeak gaztetzeko eta aurre-erretiroak sustatzeko planak babestu dituzte.\nApirilaren 22ko lanuztearen aurretik, martxoaren 17an elkarretaratzeak egingo dituzte Eusko Jaurlaritzaren aurrean Gasteizen, Bizkaiko Foru Aldundiaren aurrean eta Alderdi Ederren Donostiako Udalaren aurrean.


Orrela esaten zuten beintzat gure aurreko gizon jakitunak eta gaurr ere berrdintsu esan leike.\nBaño bat edo beste bakarrik, naiz etxekoa, naiz kanpotik etorritakoa tisiko zegoena gure etxe batean egon bada, begira zerr egin bear dan: Oazura (berri samarra danean) gela eta orrelakoak aldan ongiena jaboi eta sublimado deritzaion botikakoaz urtutako urarekin garrbi garrbi egin.\nOrrmak, kare ito berriyarekin egindako letxadarekin zuritu.\nZallen zallenak garrbitasuna egiteko, solairu eta beste txokoetako zirrikituak garrbitzea izaten da.\nEsan degun bezela garrbitutako gela ta etxeak, eguzki ederra dagoen guztietan zabal zabalik egon bearr dute, ezta eguzkia eta aizeberritzea bezelakorik gañerako gauzak egin ondoren da.\nTisikoak ibiltzen ditun bearr bearreko gauz guztik, berak bakarrik ibilli bearr ditu, maindire, estalki, kutxare, eta abarr bezela, eta oien garrbitasuna, ur irakiñetan eukiaz egin.\nOarra.- Oso kontuz ibilli bearr da sublimadorekin beneno indarrtsua da ta, eta ez det uste gañera, sendakiñaren errezeta gabe emango lutekenik.\n341. Entzun izandu det bularreko gaxoa daukatenentzat azukrea jatea oso ona dala eta arrgal daudenak sendotzeko ere bai sendakairik onena dala.\n¿Esango al dirazu egia ala gezurra dan? (Bilbao'tarr ARRGI-zale bat).\n- Azukrea (bareztia) eta azukre gauzak jatea, tisikoentzat eta arrgal eta aulentzat bizirio ona da, baño arrgal daudenak edo tisiko daudenak ez dute euki bearr tisikotasunez gañera, diabetes deritzaion gaitza eta eztare gibeleko miñik, oiek euki ezkero, azukre gauzak arrtzea kaltegarria izango litzake ta.\nEz du orrek esan nai azukrea bakarrik tisikoentzat eta arrgalentzat naikoa danik, tisikoak eta arrgalak beste janari motak arrtu bearr dituzte (...).


"ETE Liga klubek ordaintzen dugu; baina mugarri bat jarri dugu" - Gipuzkoako Hitza\n“ETE Liga klubek ordaintzen dugu; baina mugarri bat jarri dugu”\n2020, otsailak 21 Elkarrizketa, gipuzkoa 412\nMaika Tameron (Errenteria, 1967) eta arrauna banaezinak dira. Hibaikako arraunlari ohia, talde horretan lanean segitzen du, eta ETE Emakumeen Traineru Elkarteko lehendakaria da. Emakumeek arraunean ikusgarritasuna lortu badute ere, oraindik “oztopo ugari” dituztela uste du, besteak beste, baliabideak eta babesleak lortzeko garaian.\nArraunaren sinonimo zarela esan daiteke, Hibaikarena bai behintzat. Nola heldu zinen arraun mundura?\nNi futboletik nentorren, txikitatik jokatu dut beti futbolean, eskolan, mutilekin, neska gutxi ibiltzen ginelako futbolean, ni eta beste bat. Lanbide Heziketa Don Boscon egin nuen; futbolean jokatzen jarraitu nuen han, eta, gerora, areto futboleko lehenengo emakume taldeak sortu ziren, Agustinetakoa eta Ipurbeltz. Azken horretan aritu nintzen, Ane Carrere, Reyes Carrere eta Ane Jaurrietarekin batera. Bi urtez aritu ginen jokatzen, eta nahiko ondo, gainera: Erreginaren Kopa eta Gipuzkoako Liga jokatu genituen, eta emaitza onak lortu. Hortik aurrera jarraitu nuen Agustinetako taldean, baina orkatilak gaizki nituen, eta edozein kolperekin lesioa egiten nuen… Eskalatzen nuen, mendira joaten nintzen, baina lehian ibili nahi nuen. Anaia bere garaian Hibaikan zebilen patroi, eta emakumeen batel bat sortu nahi zuten. Deitu zidan probatzeko, eta 1993-1994an hasi nintzen. Jendea etortzen hasi zen, zuzendaritza berria osatu, eta hasi ginen ikastaroak emateko eta harrobia osatzeko ikastetxeetara jotzen.\nNola oroitzen duzu hasierako garai hura? Zein izan da emakumeen arraunaren garapena?\nOso polita izan zen hasiera, baina ez genuen ikusgarritasunik. Joaten ginen estropada batera, eta, galdetzen zigutenean ea nongoak ginen, eta Errenteriakoak ginela erantzun, berehala esaten ziguten, ‘Errenteriakoak? Errenterian ez dago itsasorik’. Egun ez dago, baina izan genuen, baita itsasargia eta portua Foru plazan ere. Ibaia dugu, portura doana eta handik itsasora. Bitartekorik ez genuen; batel bat bakarrik genuen, eta arraunlari bat jaitsi eta bestea igotzen zen, txandaka; borroka latza egin genuen lehiaketak guretzat lortzeko. Gipuzkoako Txapelketan ez ziguten parte hartzen uzten, lau ontzi izan behar zirelako eta ez ginelako hainbeste. Komeriak.\nHori da, zailtasunak nonahi, eta une oro. Mutilen traineruarekin hasi ginenean, emakume gutxi ginen zuzendaritzan, eta ordezkarien bilerak izugarri latzak ziren. Garai hartan, Amaia Arzelus eta ni joaten ginen, eta bileretan sentiarazten ziguten ez genekiela ezer arraunaz, ez genekiela zertan ari ginen. Zuzendari gehienak nahikoa helduak eta gizonak ziren, eta bat-batean bi gazte azaltzea eta, gainera, emakumeak, pentsa! Denborarekin erakutsi genuen gure iritziak ere balio zuela, bagenekiela zertan ari ginen, eta errespetua irabazi dugu.\nErrespetua garestiago ordaintzen da emakumea izateagatik?\nBai, zalantzarik gabe, baina uste dut egun erraztu dugula bide hori.\nHibaika barruan lanean segitzen duzu, baina ETE Emakumeen Traineru Elkarteko presidentea ere bazara. Nola eragiten dizu ardura horrek?\nEmakumeak badira zuzendaritzetan, baina gutxi dira, eta eskarmentua dutenak utziz joan dira ama izan direlako, lanarengatik edo beste kontuengatik; nik jarraitu dut hor, eta hala erabaki zuten ni izatea presidentea. Hemen, Jone Olivan aipatu behar dut: Hibaikan arraunlari izan zen, eta egun Deustun ari da arraunean; idazkaria da ETEn, eta lan izugarria egiten du.\nETEk eta ligak zein ekarpen egin diote arraunari?\nOntzi dezente ginela ohartu ginen; Euskotren Liga osatzeko lau traineru behar ziren, eta beste guztiak kanpoan geunden. Gipuzkoako Arraun Federazioak erronka hori hartu zuen, emakumeei begirako liga bat sortzea, gehienak gipuzkoarrak ginelako, eta lan handia egin zuen. Beste rol bat hartu behar genuela ohartu ginen une jakin batean, eta, emakumeen traineruak genituen klubak elkartuta, elkartea sortzea erabaki genuen, gure iritziak, zer nahi genuen eta nola nahi genuen zehazteko. Nik uste dut mugarri bat jarri dugula, hamabost talde gara elkartean, multzo handia gara. Horietatik lauk jokatzen dute Euskotren Liga, eta gainontzekoak ETE Ligan aritzen dira.\nHirugarren urtea izango du ETE Ligak aurten; berritasunik aurreikusi duzue?\nOraingoz, ez; baina lanean ari gara. Bitartekoak behar ditugu. Ez dugu babeslerik, eta ETE Liga antolatzeko klubek ordaintzen dugu.\nEmakumeen kasuan zailagoa da babesleak aurkitzea?\nBai, zalantzarik gabe, oso zaila da.\nNahiz eta Hibaikaren kasuan emakumeen ontziak eman duen elkartea eta herriaren izena gorenera…\nBai, oso zaila da, nahiz eta emakumeen traineruek lorpen handiak izan. Klub batzuek erabaki dugu estropadak aparte egitea, izateko bakarrik emakumeenak, ikusgarritasuna emateko. Lekeitioko Isuntza da bat, Zumaiak ere hala egin du, eta bestea Hibaika da; ikusle ugari izan dira estropada horietan. Guretzat arrakastatsua izan da jendea emakumeen estropadak ikustera joatea. Errenterian, antolatzen duguna antolatzen dugula, jendearen babes handia jasotzen dugu, eta hori Hibaikak izan duen beste lorpen bat da. Urteak eta urteak eman ditugu lanean, eta emakumeen trainerua ikusgarritasunik handiena lortu duena da, baina mutilena ere hor dago, eta lortu dugu jendeak esatea Hibaikakoa dela. Orain urte batzuk, San Juan edo San Pedrokoak ziren, eta, egun, 6-7 urteko haurrek esaten dute ‘Ni Hibaikakoa naiz’. Hori duela zortzi urte pentsaezina zen. Oso harro egon behar dugu egin dugunaz.\nErakundeek nahikoa laguntzen dute, bustitzen dira?\nAitorpena egiten dute, baina bitartekoak jartzeko garaian zailagoa da. Aitortu behar diet esfortzua hiru udali, saria jarri dutelako ETE Ligarako. Ondarroako Udalak saria jarri zuen, 5.000 euro iaz, baita Zumaiakoak ere, 3.000 euro; eta Errenteriako Udalak 12.000 euro jarri zituen, mutilen KAErako jartzen duen kopuru berbera. Eskertzekoa da, eta aitortu behar zaie. Gustatuko litzaiguke babesle bat izatea ere; ari gara lanean, baina ez da erraza.\nArraunlari garaian bizi izandako egoerarik zailena zein izan den gogoan duzu?\nUrtea ez dut ondo oroitzen, baina 1998aren bueltan izan zen. Gipuzkoako Batel Txapelketa jokatzen ari ginen Pasaiako portuan. Emakumeen hiru ontzi bakarrik ginen, eta ezin genuen parte hartu; arraun egin bai, baina ez zuela puntuatuko esan ziguten. Ipar Euskal Herriko Endeka ontzia ere bazegoen, baina ez zirenez gipuzkoarrak, ez zuten puntuatzen. Hori ikusirik, Ur Kirolak-eko eta Hibaikako neskak elkartu ginen, eta ontzia lotu genuen buiara: esan genuen gu ez baginen ateratzen, ez zela inor aterako. Ordubete eman genuen, eta portua geldiarazi genuen. Potentea izan zen.\nBeste ontzien babesa, gizonena, jaso zenuten?\nHibaikakoena bai. Beste inork ez gintuen babestu, eta ontzi batek abordatu egin gintuen esanez ezin ginela han egon, haurrak itxoiten ari zirela ateratzeko. Guk erantzun genien berdin-berdin genituela babak eskuetan eta ipurdian entrenatzeaz, eta eskubidea genuela parte hartzeko eta puntuagarria izateko; hala egin ezean, indarrik egin gabe, emakumeen arraunak ez zuela inoiz aurrera egingo. Gogorra izan zen.\nEta politena, inoiz ahaztuko ez duzun hori?\nLehenengo Kontxako Bandera, 2008an. Hibaikak ez zuen emakumeen trainerurik orduan. Gipuzkoako Selekzioko traineruan aritu nintzen patroi eta izan ginen Zaragozan. Eusko Jaurlaritzak nahi zuen emakumeen traineruak ikustea, eta Bizkaiaren eta Gipuzkoaren arteko lehiaketa antolatu zuen; Gipuzkoak irabazi zuen. Emakumeen traineruak osatzen hasi ziren hainbat klubetan, eta ikusi genuen abagunea zela indarra egiteko: Donostiako Udalak lehenengo emakumeen Kontxa antolatu zuen. Erabaki hori izugarri pozgarria izan zen. Kataluniatik ontzi bat etorriko zela abisatu ziguten. Gure eserleku finkoaren antzeko ontzia erabiltzen dute, baina patroiak lema eramaten du, ez arrauna. Galdetu zidaten ea patroi aterako nintzen beraiekin. Opari izugarria izan zen niretzat. Hibaikan ez genuen trainerurik, ez genuen jenderik oraindik.\nNola bizi izan zenuen une hori?\nIzugarria izan zen. Itsaso txarra izan genuen oso, olatu handiak, bertan behera uzteko zorian izan ziren, baina lehenengoa izanik nahi eta nahi ez egin behar genuen estropada. Nik oso ondo pasatu nuen, olatu gainean ibiltzea ikaragarri gustatzen zait, eta arrapalara iritsi eta jende pila ikustea… Gogoratuta, hunkitu egiten naiz.\nBeste une polit bat, Hibaikarekin trainerua osatu genuenekoa da, 2011n. Kaikuren jaitsiera egitera joan ginen, eta irabazi egin genuen. Lehenengo aldiz atera genuen trainerua, irabazi genuen, eta ni ontzi horretan nengoen. Hori eta Kontxa bizi izanda, erretiratzeko moduan nintzen.\nErrenteriara itzulita, Hibaikaren eskaera historikoa bete egin zen joan den ostiralean: Errenteriak badu ontziralekua.\nSinestezina izan da. Azkenean iritsi da, estreinatu dugu, eta zoragarria da. Hiru ontzi batera ateratzeko aukera ematen digu, erraza da haurrentzat. Haur pila erori zaizkigu beste arrapalan: Hernaniko mutiko batek aldaka puskatu zuen, gure haur pila zauritu dira, edo uretara erori dira askotan… Izugarri erosoa da ontziralekua, eta traineruak jada hemendik, Ondartxotik, ateratzen hasi gara. Orain arte, Trintxerpetik atera behar izaten genuen trainerua, hemen ez zelako modurik. Klubari beste seriotasun bat eman dio ontziralekuak, orain bai. Herriarentzat leku zoragarria da ura gertu ikusteko… Piragua, surf taularekin joan daiteke jendea; herriarentzat ere aberasgarria da.\nOiartzun ibaia ere asko aldatu da Hibaikak lehen aldiz trainerua uretaratu zuenetik, ezta?\nBueno, izugarri… [barrezka] Hasi ginenean, uretara erortzen baginen korrika dutxara joan behar izaten genuen. Gaur egun, ikusten da ibai bazterra berdea; aurretik, grisa zen. Berde horrek bertan bizitza dagoela erakusten du. Arrainak ikusten dira, arrantzaleak aritzen dira, gu bainatzen gara, eta, urtero, madalenetan kukaña egiten da. Ikaragarri aldatu da.\nPlaza ez, oraingoz, baina biribilgunea badu Hibaikak, Pontika auzoan.\nPontikako auzo elkarteak eskatu zuen, eta guretzat oso polita izan da. Beti presente dugu, eta bandera bat irabazten dugun bakoitzean, beti pasatzen gara hortik; gure ibilbidearen parte da.\nArraunarekin lotuko zaituzte gehienek, baina herrigintzan ere ari zara. Besteak beste, errepresaliatuen aldeko danborradan banderadun ere izan zara.\nUrteetan jo nuen danborra, eta abanderatuak ezin zuen batean, nik erreleboa hartu nion. Hiruzpalau urte egin nituen.\nKorrika ere berezia da zuretzat, ezta?\nBai, noski [irribarretsu]. Korrikan laguntzaile ibili naiz, furgonetan, hiru urtez. Izugarria da, oparia. Badut leku berezi bat, Legutio. Arraunarekin lotzen nuen Legutio nik, eta egunsentian heldu ginen behin batean Korrikarekin. Behe laino handiak urtegia estalia zuen, eta bat-batean haur pila azaldu zen. Magikoa izan zen.


Udako kirol ikastaroak, gazteak sasoian mantentzeko modu freskagarria – Irunero\nPosted on 2013(e)ko uztailak 16 by Pablo\nIrungo 19 kirol taldek ekimenez beteriko uda prestatu dute aurten, Uda 2013 kanpainaren barruan.\nUda iristen denean ikastetxeek per-tsiana jaitsi eta umeak aske uzten dituzte, hamaika abenturaz beteriko uda igaro dezaten. Hauetako batzuk gurasoekin oporretara doaz. Beste batzuk, ordea, gure eskualdean geratu ohi dira eta Irungo Udalak hiriko kirol taldeekin antolatutako ikastaro interesgarrietan parte hartzen dute. Hamar urteko E-narak, adibidez, voleyballean ondo jokatzen ikasteko gogo handia du. “Gorputz Hezkuntzako klasean kirol hau ezagutarazi zigun irakasleak eta asko gustatu zitzaidan. Horregatik, nire teknika hobetzen jarraitzeko, Hondarribia Voley Kirol Klubak antolatutako ikastaroan izena eman dut”. Kirol talde honen ibilbidea gure eskualdean motza da. Hala ere, aurrera atera da Sergio Ruiz, Javier eta Julen Etxebeste anaiak eta Europako voley txapelduna den Jose Luis Moltoren lan gogor eta izpiritu ekintzaileari esker. Uztail-abuztuetan, 3 eta 16 urte bitarteko ume eta gazteek kirol eskaintza zabal batez gozatu ahal izango dute. Garrantzitsuena da udaz gozatzea eta lagun berriak egiteko gogoa izatea.\nEkimen berrizale honen beste aldean Iñigo Zabalzak zuzentzen duen Central Surf eskola dugu. 1990ean ireki zituen ateak Irungo surf eskolak eta harrez geroztik Irungo hainbat belaunaldi igaro dira Iñigoren eskuetatik. “Polita eta aberasgarria da orain dela hamar bat urte zure ikasle izan zirenek, gaur egun, euren umeak ikastaroetara ekartzea. Zerbait ondo egiten ari garen seinale” dio zuhurki surf monitore trebatuak. Patxi, Jon, Hans, Unai eta Josebarentzat “lagunak egiteko eta surfean ikasteko primerako esperientzia” da hau. Udan 9:30ean ekiten diote egunari Iñigok eta bere monitoreek, eta arratsaldeko 19:00ak arte jo eta ke ibiltzen dira txanda bakoitzeko ikasleekin olatuak hartzen. Itsasoarekin etengabeko kontaktuak momentu oso bereziak utzi dizkio Irungo Central Surf eskolako sortzaileari; izan ere, “orain dela pare bat urte, autismoa zuen ume bat izan genuen udako ikastaroetan. Hasieran eromena zen, ihes egiten zigulako. Orduan, aitarekin hitz egin eta gurekin batera klaseetara laguntzaile moduan sartzeko eskatu genion. Aitak baietz esan eta, azkenean, lortu genuen ume hori surfean aritzea. Hendaiako olatu hura surfeatzen ikusi genuenean monitoreak eta gurasoak elkar begiratu eta negarrez hasi ginen. Oso momentu hunkigarria izan zen”.\nBestalde, Artiako futbol zelaian Behobia Kirol Taldeak antolatutako stage-a aurki dezakegu. Bertan daude etorkizuneko Asier Illarramendi edo David Zurutuza izatea amets duten 5-12 urte bitarteko umeak. “Futbolaren inguruko oinarrizko gauzak erakusten dizkiegu hemen. Dena, noski, jokoen bitartez. Halatan, umeek ondo pasatzen dute eta elkartasuna eta solidaritatea bezalako balio garrantzitsuak ikasten dituzte” baieztatzen du Asier Quintana ikastaroko entrenatzaileak. Mateo irribarretsu batek, bestalde, hala dio: “asko gustatzen zait futbolean aritzea, eta lagunekin baldin bada, are gehiago”.\nIkus daitekeenez, aurtengo kirol egitaraua zabala da eta mila aukera eskaintzen ditu. Beraz, uda osasuntsu eta dibertigarri bat igaro nahi duten umeek hemen dute aukera paregabea.\nEskubaloiz ere, blai\nBestalde, Bidasoa Kirol Klubak Euskal Kanpusa antolatu du laugarren urtez. Euskara eta eskubaloia zuzenki lotuta daude Euska-Baloia deituriko proiektu honetan. Eskubaloi taldearen lana honako hiru ardatz nagusi hauetan zentratzen da: kirola, pedagogia eta hizkuntza. “Kirol interesgarri honen ezaugarri tekniko eta taktikoak erakusteaz gain, umiltasuna, errespetua eta elkartasuna bezalako baloreak transmititzen eta erakusten saiatzen gara” dio Aritz Sodupek, ekimen honen arduradunak.\nGainera, aurten, gorakada esanguratsua izan du 8-13 urte bitarteko neska-mutilentzat antolatutako jarduera honek. Guztira, 260 parte-har-tzaile izango dituzte udako kanpus honetan. Aritz Soduperen esanetan, “taldeak asko lantzen duen proiektua da eta urtetik urtera prezio merkeak mantentzen saiatzen gara, nahi duten ume guztiek bertan parte hartu eta eskubaloia ezagut dezaten”.\nNahiz eta, tradizionalki, neska baino mutil gehiago egon, klubak nesken lehendabiziko taldea sortu du aurten. Datorren denboraldira begira, beste bi talde gehiago eraman nahi dituzte aurrera, nesken eskubaloia maila gorenera irits dadin.\n– Behobia Kirol Elkartea: 609-309-894/ 605-734-728\n– Central Surf Eskola: inigo@centralsurf-irun.com/ 688-675-747\n– Hondarribia Voley Kirol Kluba: voleytxingudi@gmail.com/ 629-961-521\n– Bidasoa K. E. 943 62 52 85\n– Gainontzeko kirol ekimenei buruzko informazioa\nPosted in Beti Gazte, Kirolak\nEspainiako Trinkete Txapelketako txapeldunordeak Ramuntxo Trinketekoak dira


Elkar ezagutzea, klixeen kontrako tresnarik onena - Antzuola - Goiena.eus\nElkar ezagutzea, klixeen kontrako tresnarik onena\nMaite Txintxurreta 2017-05-11 16:50\nJon Maia Soria bertsolari urretxuarra etorkinen seme izateak umezaroan eta gaztaroan eragindako konplexuez eta horren bueltan bizi izandako esperientziei buruz aritu zen atzo, goraino bete zen Olaran Etxean eman zuen hitzaldian.\nEguaztenean Olaran txiki geratu zen, herritar ugari bertaratu baitziren Jon Maia Soria bertsolariaren berbaldia entzuteko. Gazteleraz izan zen saioa, eta etorkinen seme eta bertsolari bezala berak bizi izandako esperientziak kontatu zituen Maiak. “Nire ama lau urte zituela etorri zen Extremaduratik Euskal Herrira, eta aita, berriz, 19 urterekin, Zamoratik”, azaldu zuen hasieran. Biak haien gurasoekin, hau da, Jon Maiaren aiton-amonekin etorri ziren, lan bila.\nMaiak azaldu zuenez, umetan zein gaztetan “konplexu” dezente izan ohi zituen, haren abizen erdaldunekin lotutakoak; “pedigri falta” ei zuen berak, “zortzi euskal abizen izatea" asko baloratzen zen ingurunean.\nGuraso biak berez erdaldunak izan arren (aitak euskara ikasi zuen gau eskolatan), ikastolara bidali zuten semea, eta, hark azaldu zuenez, bertan, Zumaiko ikastolan, hasi zen bertsolaritzaz interesatzen, astean behin bertsolaritza eskola izaten baitzuten. Hala, hamabi urterekin, bertso eskolan hasi zen.\nIkastolan ikasia izanik, lagun gehienak familia euskaldunekoak zituen Maiak. Aldiz, eskola nazionalera zoazenak “besteak” ei ziren, “belarrimotzak”. Maiak azaldu zuen “bi bando” horien artean “beti gerran” ibili ohi zirela. Hala, azaldu zuen herriak zatituta egon ohi zirela, eta bakoitzak bazuen bere konplexua. Euskaldun askok, esaterako, gazteleraz ongi ez jakitearen konplexu hori zuten, “kaxerotzat” joko zituztelako. Maiak, berak, bere aldetik, ez zuen nahi jendeak bera ere belarrimotz haiekin erlazionatzea. Hortaz, “barne gatazka nahiko handiak” izan omen zituen garaiotan.\n25 urte zituela irakurri zuen Bertol Brechten poema bat izan zen konplexu horiek alde batera uzteko "palanka". Poema horrek zioen bere lurra gogoz kontra laga behar izan duena ez dela etorkina soilik, desterratua baizik. Bere lehendabiziko Euskal Herriko txapelketan atera zen "armairutik", 8.000 ikusleren aurrean eta telebistaz zuzenean ematen ari ziren saioan azken agurra gurasoei eta abuelo eta abuelari eskainiz.\nBertso horrek eragindako erreakzioarekin konturatu zen istorio hori ez zela berea bakarrik; aldiz, tabuz beteta egon arren, milaka euskaldunen istorioa zela.\nKlixeen aurka mintzatuaz bukatu zuen hitzaldia, eta aldarrikatu zuen horien aurkako erremintarik onena "elkar ezagutzea" dela.


HERRITAR BATASUNA Compostelano Agiri Internazionalistan integrado da\nPrevious Article GUDARI EGUNA 2018\nNext Article INPERIALISMO ETA FAXISMOAREN AURKA\nHERRITAR BATASUNAko Batzar Nazionalak, uztailaren 1ean bildurik, militanteen gehiengo ia erabatekoaren aldeko botoekin eta abstentzio bakar batez, erabaki zuen Compostelako Agiri Internazionalistan sartzeko eskaria egitea. Lehenago, gure mugimenduko Koordinakundeak aho batez onartu zuen antolakunde iraultzaileen plataforma horretan sartzeko proposamena egitea Batzar Nazionalari.\nCompostelako Agiri Internazionalistako talde eta erakundeek, udan zehar gaia aztertu ondoren, onartu egin dute HERRITAR BATASUNAren eskaria, eta dagoeneko bete-betean integratu gara koordinakunde iraultzaile horretan.\nGaur egun, bost antolakundeok osatzen dugu Compostelako Agiri Internazionalista: Agora Galiza, Iniciativa Comunista, Nación Andaluza, Plataforma Laboral e Popular eta Herritar Batasuna.\nGure ustez, Euskal Iraultza aurrera eramateko, ezinbestekoak dira harreman eta aliantza estrategiko internazionalistak, bereziki gure inguru geopolitikoan: Estatu Espainola eta Frantsesa, eta oro har, Europa osoa, Mediterraneoko herrialdeak ahantzi gabe.\nGure historiaren azken 60 urteek argiro erakutsi digutenez, ezin izanen dugu Euskal Herri Langilearen askapen nazional eta soziala lortu, ezin izanen dugu nafar lurraldeetan Independentzia, Sozialismoa, Birbatasuna, Berreuskalduntzea eta Feminismoa konkistatu, ezin izanen dugu Nafarroako Euskal Langile Errepublika Sozialista eraiki, bi estatu konkistatzaile, inperialista, okupatzaile, kapitalista eta kolonizatzaileak irauli eta suntsitu gabe, eta horretarako, estatu terrorista horiek zapaltzen dituzten gainontzeko Herri Langileen borroka iraultzaileak ezinbesteko ditugu. Eta alderantziz, haiek ere gure borrokaren beharra badute, askatuko badira. Denok ala inor ez, dena ala ezer ez. Inperialismo eta faxismoaren aurka, kapitalismoak sortutako bi munstro horiek sustatzen dituzten gerren kontra, Iraultza da bide bakarra, Iraultza Sozialista.\nAsmo horrekin sartu gara Compostelako Agiri Internazionalistan. Estrategia iraultzaile globala behar dugu Espainiako Erresuma neofrankistaren erregimen monarkikoa suntsitzeko eta gure nazioetan Errepublika Sozialistak antolatzeko. Eta haratago, Europako Batasun Inperialistaren eta NATO/OTANen aurka borrokatzeko, aliantza sendo, gogor eta borrokalariak eraiki behar ditugu gure zonalde geopolitikoaren gainontzeko Herri Langileen antolakundeekin. Hil ala biziko kontua da, Catalunya edota Greziako egoerek egunero oroitarazten diguten bezala. Isolatuta, banan-banan, Herri Langileok ezin dugu Inperialismoa garaitu, eta are gutxiago Kapitalismoa suntsitu. Gure borrokak koordinatu behar ditugu mundu mailan, eta horretarako, gure ingurutik hasi behar dugu.\nLankidetza eta kooperazio estrategikoa abiatu nahi dugu lau antolakunde horiekin, eta bidea hasi besterik ez dugu egin. Batzuekin harreman sendoak ditugu, besteak oraintxe hasi gara ezagutzen, baina gure helburua eta asmoa da guztiekin batera borrokatzea gure nazioen Independentzia eta Iraultza Sozialistaren alde.\nHemendik aurrera talde eta erakunde horiei buruzko informazio zabala emanen dugu, baita Compostelako Agiri Internazionalistan emanen diren eztabaidei buruz ere.\nGure helburua da ahalik eta antolakunde iraultzaile gehien inkorporatzea dinamika honetara, fronte iraultzaile sendoa sortzeko Europa osoan. Gaurko urratsa, beraz, lehen pausoa besterik ez da.\nBesarkada beroa igortzen diegu gainontzeko antolakundeetako militante guztiei, eta agiri hau irakurtzen ari diren iraultzaile guztiei hauxe gogoratu nahiko genieke: “Herrialde guztietako proletarioak, elkar zaitezte!”\nHona hemen onartu dugun agiria:\nCOMPOSTELAKO AGIRI INTERNAZIOALISTA\nKapitalismoak bere zahartzaroko fase terminalean nekez eta arrastaka daraman krisia estrukturala da. Hala ere, gaur egun mundu mailan hegemonikoa den sistema hau ez da berez jausiko eta amilduko. Langile klasearen, emakumeen eta Herrien ekintzek bakarrik lortuko dute Humanitatearen historiako etaparik okerrenetako bat gainditzea.\nEstatu espainoleko inboluzio erreakzionario eta autoritarioa, borroketan atzera jotzearen eta “ezker” instituzionalaren desarme ideologikoaren ondorioa da, eta faxismoaren ataria, zeina jalgiko eta aterako baita gaur egun indarrean den populismoaren frustrazioetatik.\nBakea, askatasun beteak eta justizia soziala izanen dituen jendarte baten eraikuntzan aurrera jotzeko bide bakarra, borroka antolatua da, alternatiba iraultzaile sozialista baten inguruan ardaztuta.\nGaur egun kapitalismoa kaos orokorra areagotzen ari da planetako zonalde zabal askotan, militarismoaren basakeriaren bidez, horrela jokatuz bere ilunabarreko dominazioa zabaldu eta luzatuko duten baliabide naturalen arpilatzea eta herri langileen gain-esplotazioa garantizatu eta sakondu ahal\nIraultza Boltxebikearen 100. urteurrenean, eta Bolivian Che Guevararen erailketatik mende erdia joanda, Inperialismoa munstro bat da, zeina higatzen baita nonahi arpilatze gerra ikaragarrietan.\nKapitalismoaren krisi estruktural hau Estatu Espainoleko erregimen postfrankistaren krisi ekonomiko, politiko eta instituzional espezifikoarekin batera gertatzen da.\nZoritxarrez, 1978ko Konstituzio espainoletik sortu zen iruzurrezko sistema “demokratiko”aren herri desligitimazioa kanalizatua izan da ilusionismo elekoralera, zeina sustatua izan baita etengabe, “eraldaketak” eta “aldaketak” agitzen dituzten populismo sozialdemokraten bidez, beti ere instituzioen bitartez.\nBigarren “transakzioa”, erregimenaren birkonposatze kontrolatua eta mugatua segurtatuko duena makillaje konstituzional eta erreforma kosmetikoen bidez, iruzur berri bat besterik ez da.\nHaustura iraultzailea eta boterea hartzea bilatuko dituen langile, nazio eta herri borrokaren estrategia batek bakarrik segurtatuko du Herrien eta gehiengo sozialaren eskari eta erreinbidikazioak betetzea.\nKalea ardatz hartuta, erregimenaren krisiari irtenbide politikoa artikulatzeko baldintza subjektiboak sortzeko lagundu behar dugu, bide elektoralaren aurka, zeinak langileen, emakumeen, gazteen, nazio zapalduen borrokak desmobilizatu baititu, bete ezin diren espektatibak sortuz.\nEzin gara erori perspikazia interesatu horretan, zeina baita uste izatea PP instituzioetatik botaz berreskuratuko direla Mariano Rajoyk gidatzen duen organizazio kriminalak moztutako eta ezabaturiko askatasun, konkista eta eskubideak.\nLehentasuna hauxe da: gure nazio eta formazio sozial konkretuetan haustura bilatzen duten alternatiba iraultzaile antikapitalista eta sozialistak artikulatzea.\nEstatu espainolean erreforma eta hausturaren arteko muga nazionalismo hispanoak zapaltzen dituen nazioen autodeterminazio eskubidearen ezagutzan datza.\nNazio zapalduetan programa iraultzailearen ardatz zentrala Independentzia /Sozialismoa ekuazioa baldin bada, antolakunde iraultzaile guztien giltzarria autodeterminazio eskubidearen errespetu zintzoa eta erregimenarekiko haustura da. Kapitalismoa, Patriarkatua, Espainia eta Europako Batasuna ezin dira erreformatu.\nBehean sinatze dugun antolakunde eta alderdiek argi eta garbi adierazten dugu geure konpromiso tinkoa gaur egungo erregimen espainolarekin eta Europako Batasunarekin hausteko, prozesu konstituziogileen bidez.\nEzinbestekoa da mundu mailan langile klasearen, emakumeen eta Herrien borrokak koordinatzen lagunduko duen Internazional bat hezurmamitzea. hauxe da gure konpromisoa, norabide horretan aurrera jotzeko apalki laguntzea.\nCompostelan, Galizian, 2017ko uztailaren 25ean.


Bizimodua 2100. urtean - Elhuyar Aldizkaria\nHasiera » Liburutegia » Bizimodua 2100. urtean\nBizimodua 2100. urtean\nMichio Kaku oso fisikari ezaguna da dibulgazioaren munduan. Dokumental asko aurkeztu ditu, eta liburu asko idatzi. Haietako bat, Physics of the Future , 2012ko liburu salduenetako bat izan zen. Liburuan, Kakuk aztertzen du nola aldatuko duen fisikak eguneroko bizimodua epe jakin batera begira: 2100. urtea.\n"Liburu hau eta aurrekoak ezberdinak dira", dio egileak liburuaren sarreran. Idatzi dituen liburu batzuetan ( Beyond Einstein, Hyperspace, Parallel Worlds ...), fisikaren esparruko azken teoria iraultzaileak aztertzen zituen Kakuk. Physics of the Impossible liburuan, berriz, zientzia-fikzioaren eta fisika modernoaren arteko harremana aztertzen zuen, azken aurkikuntza batzuek erreal bilaka litzaketelako zientzia-fikzioaren gai tipikoak: ikusezintasuna, denboran zeharreko bidaia, telepatia, telegarraioa, robotak, estralurtarrak, eta abar. Visions liburuan urrats bat harago egin zuen; hurrengo hamarkadetako fisikari buruzkoa da, hipotesietan oinarritua. Kakuk dio liburu horretan plazaratu zituen ideia batzuk betetzen ari direla.\nBaina Physics of the Future liburuak askoz ikuspegi zabalagoa du; batez ere, denborari dagokionez. Mende oso baterako iragarpenak biltzen ditu. Ordenagailuen etorkizuna, adimen artifizialarena, medikuntzarena, nanoteknologiarena, energiarena, bidaia espazialena, aberastasunarena eta gizakiarena berarena ere aztertzen ditu.\nHorrekin, Kakuk aztertu nahi izan du nolako eragina izango duten fisikaren aurrerapenek gizakiaren ohiko bizimoduan, esparru bakoitza norantz garatzen ari den ikusita. Jakina, ez da erraza etorkizuna asmatzea. Bizimodua ez dago teknologia berrien mende bakarrik. Beste faktore asko ere sartzen dira.\nBatzuetan, gainera, iragarpen teknologikoak ez dira betetzen: ordenagailuak ez zuen desagerrarazi paperetan inprimatutakoa, edo Interneteko konexioak ez ditu bertan behera utzi aurrez aurreko negozio-bilerak. Kakuk esaten du "leizeetako gizakiaren printzipioa" dela horren arrazoia. Alegia, teknologiaren eta gizaki primitiboaren senaren arteko gatazka dagoen bakoitzean, senak irabazten duela. Kontratu bat nahiago dugula paperean izan, eskuekin ukitzeko moduan, ordenagailuan gorde baino. Eta arrazoi horrek ez dio ematen lehentasuna beti asmakuntza berriari, betiko erabileraren aurrean.\nHala eta guztiz ere, liburu ausarta idatzi du Michio Kakuk. Denboran aurrera begira idazten den guztia da ausarta. Kasu honetan, fisikaren perspektiba zabala duen idazle ezagun baten lumatik dator, eta horretan datza liburuaren interesa.


Euskara hobetzeko aukera anitz Enkarterriko AEK // El Euskaltegi de Enkarterri pone en marcha para este verano cursos y quedadas para hablar en euskera - Zallainfo\nHome / Bizkaia / Cultura / educación / Encartaciones / Enkarterri / euskaltegi / ikastaroa / mintzapraktika / Zalla / Zallainfo / Euskara hobetzeko aukera anitz Enkarterriko AEK // El Euskaltegi de Enkarterri pone en marcha para este verano cursos y quedadas para hablar en euskera\nEuskara hobetzeko aukera anitz Enkarterriko AEK // El Euskaltegi de Enkarterri pone en marcha para este verano cursos y quedadas para hablar en euskera\n6/23/2017 Bizkaia, Cultura, educación, Encartaciones, Enkarterri, euskaltegi, ikastaroa, mintzapraktika, Zalla, Zallainfo\nEl Euskaltegi de Enkarterri pone en marcha para este verano cursos y quedadas para hablar en euskera, tanto en Zalla como en otros municipios de la comarca\nEnkarterriko AEKk zenbait egitasmo abian jarriko ditu uda honetan, Zallan bertan eta kanpoan ere. Alde batetik, urtero bezala, udako ikastaroak antolatuko ditu uztailean goizeko ordutegian, erdi eta goi mailakoei zuzenduta. Bestetik, mintzapraktika egiteko aukera ederra eskainiko diete hiztunei Barnetegi ibiltariek. Hauetan izena emanez gero, Euskal Herriko lekurik ederrenak ezagutzeko eta kirola egiteko parada izango dute euskalzaleek. Izan ere, herriz herri euskaraz ibiliko dira, bizikletaz edo oinez, tokiko euskalkiak eta ohiturak ezagutzeko helburuarekin. Eta antzeko esperientzia familian bizitzeko, haur eta gurasoentzako barnetegia ere antolatuko da. Goizetan gurasoak eskolan eta semealabak jolasean ibiliko dira, arratsaldetan ordea, ikasitakoa praktikan jarriko dute antolatutako txango, ikastaro eta tailer ezberdinetan. Informazio gehiago jasotzeko 607.594.120 telefonora deitu behar da.


SAP logistika moduluaren kudeaketa Gasteizen | Oreka IT\nsap logistika modulua\nZURE ENPRESAREN HORNITZE KATEA OPTIMIZATU, HOBETU ETA KOSTUAK MINIMIZATU SAP SISTEMAN OINARRITUTA\nlogistika modualuaren kudeaketa\nGure bezeroei lehiakortasuna hobetzen laguntzen duten prozesu eta funtzionalitate guztietan laguntzen dizkiegu.\nSalmenta eta banaketa arloa (SD)\nBezeroa kudeatu, salmenta-eragiketak jaso eta bezeroari bidaltzeko prozesu logistikoen fluxua (LE) sortu, baita produktu amaituaren biltegian salgaiak kudeatzera bideratu ere.\nProdukzioaren planifikazioaren arloa (PP)\nProdukzio-prozesuak kontrolatu eta planifikatu, instalazioko kalitate-kontrola egin (QM) eta instalazioaren mantentze-lan egokira (PM) bideratu. Produktuaren eta prozesuaren kalitatearen bermea. Emaiozu egiten duzun ekoizpen-prozesuari balio erantsia APO, PP/DS eta PPI bezalako tresna aurreratuekin.\nI+G · Ingeniaritza\nProduktuen bizitza zikloaren kudeaketa.\nErosketa eta Hornikuntza arloa (MM)\nHornitzaileen kudeaketa, produktu edota zerbitzuen erosketa, hauen harrera eta biltegiratzea kudeatzera bideratuta.\nBiltegi kudeaketa eta kokapen arloa (WM)\nOsagai honek materialen mugimendia eta stock-a kudeatzeko aukera ematen du, biltegi konplexuetan eta materialen kokapenen xehetasunekin\nRadio Frekuentzia Soluzioa (RF)\nSAP-en oinarritutako soluzioak\nNeurrira egindako negozio aplikazioak\nEDI diseinu eta komunikazioak\nSAP proiektuen kudeaketa\nAldaketen inguruko aholkularitza\nBeti praktika onetan eta azterketa eta diseinu tresnetan oinarritua, soluzioaren arrakasta bermatzeko.\nInbentario karga zuzena\nUrte amaierarako prozesua arintzen du\nBiltegi-prozesuak digitalizatzen ditu,\ngailu mugikorrak erabiliz.\nJAR ZAITEZ HARREMANETAN GURE SAP LOGISTIKA SAILAREKIN


Kulturako dirulaguntzak eskatzeko epea ireki du Udalak - Gaurkotasuna - Hondarribia\nKulturako dirulaguntzak eskatzeko epea ireki du Udalak\nBAZen eta www.hondarribia.eus gunean egin behar da eta azaroaren 11 izango da azken eguna.\nKultura departamentuak aurtengo diru-laguntzak eskatzeko epea zabaldu du. Urtean zehar elkarte edo entitateek burutzen dituzten ekintza puntualak garatu eta burutzeak sortzen dituen defizitza arintzea dute helburu.\nDenetara 42.000 euro banatuko dira eta eskariak entregatzeko epea azaroaren 11n itxiko da. www.hondarribia.eus gunean edota BAZen entregatu beharko dira. Gogoratu Udala egokitzeko obrak direla eta, BAZ Javier Ugarte kalean dagoela\nDiru-laguntza hauek jaso ahal izango dituzte hondarribiarren onurarako kultura eta jaietako jarduerak antolatzen dituzten irabazizko helbururik gabeko eta Hondarribian errotutako pertsona edo entitateek. Hauek antolatzen dituzten ohiko eta ezohiko jarduerak sartzen dira deialdi honetan.\nGogoratu behar da BAZ astelehenetik ostiralera irekitzen dela 9:00etatik 13:30era eta 16:00etatik 18:00etara. Larunbatetan aldiz, 10:.00etatik 13:00etara.


Amankomunazgoak Ataxia de Friedreich gaixotasuna ikertzera bideratuko du tapoi bilketa - Lea-Artibai eta Mutrikuko Hitza : Lea-Artibai eta Mutrikuko Hitza\nAmankomunazgoak Ataxia de Friedreich gaixotasuna ikertzera bideratuko du tapoi bilketa\nTapoien bilketa pilak batzeko sisteman sartzeko, Amankomunazgoa eragileekin jarriko da harremanetan. UTE Bilketa 2017 enpresak, ostera, Andonegin bildutako tapoiak Txorierriko Amankomunazgoak duen biltegira eramango ditu.\nRakel Elu Bengoetxea Lea-Artibai Amankomunazgoko lehendakaria, Eladio Orive UTE Bilketa 2017ko arduraduna eta Irune Pardo eta Dani Belza Sondikako familiako kideak.\nLea-Artibai Amankomunazgoak, UTE Bilketa 2017-k eta Sondikako (Bizkaia) familia batek elkarlanean abiarazi dute tapoi solidarioak batzeko egitasmoa. Eta Sondikako familiak hala eskatuta, tapoien salmentatik lortzen den dirua Ataxia de Friedreich gaixotasun arraroaren ikerketara bideratuko dute.\nAtaxia de Friedreich gaixotasuna degeneratiboa eta herentziazkoa da, eta Euskal Autonomi Erkidegoan 35 pertsonari eragiten dio. Gaixotasunak pertsonaren autonomia galarazten du, mugitzeko gurpildun aulki bat behar izan arte. Gaur egun ez duela sendabiderik gaineratu dute.\nTapoien bilketa pilak batzeko sisteman sartzeko, Amankomunazgoa eragileekin jarriko da harremanetan. UTE Bilketa 2017 enpresak, ostera, Andonegin bildutako tapoiak Txorierriko Amankomunazgoak duen biltegira eramango ditu, urtean behin edo birritan. Eta Txorierreiko Amankomunazgoa arduratuko da bildutako tapoi guztiak saltzeaz.\nRakel Elu Bengoetxea Lea-Artibai Amankomunazgoko lehendakariak eskualdean elkartasunezko ekimenak egiteko ahalmena goraipatu du. “Gure eskualdean ugariak dira elkartasunezko ekimenak. Tapoi bilketa solidarioa egiteko proposamena jaso genuenean argi eduki genuen guk ere lagundu genezakeela”. Mota honetako egitasmoei esker, Eluk espero du “herritarrek kontzientzia hartzea eta gaixotasun arraroez gain birziklapenean ere denok egin behar dugula gure ahalegina”.


NMFk aurreikusten du Espainia izango dela 2010ean atzeraldian jarraituko duen herrialde bakarra. | Consumer\nNMFk aurreikusten du Espainia izango dela 2010ean atzeraldian jarraituko duen herrialde bakarra.\nDatorren urterako Espainiako langabezia-tasa %20 baino handiagoa izango dela kalkulatu du\nNazioarteko Moneta Funtsaren (NMF) azken aurreikuspenak ez dira egokiak Espainiako ekonomiarentzat. Gure herrialdea izango da 2010ean atzeralditik ateratzea lortuko ez duen munduko 22 estatu edo eskualde geografikoetako bakarra. Gainera, Espainian langabezia %20 baino handiagoa izatea aurreikusten da datorren urterako.\nNMFk uste du Espainiako ekonomiak behera egiten jarraituko duela 2010ean, Barne Produktu Gordinaren (BPG) % -0,7ko hazkundearekin. Mendebaldeko gainerako ekonomiek ez bezala, Estatu Batuetan %1,5eko hazkundea izango dute, Alemanian %0,3koa eta Frantzian eta Erresuma Batuan %0,9koa, Istanbulen (Turkia) funtsak argitaratu duen txostenak erakusten duenez.\nTxostenaren arabera, Europako eta Ipar Amerikako ekonomia nagusiek atzeraldian itxiko dute 2009. urtea. Estatu Batuek BPGaren %2,7 suntsituko dute, eta Alemanian %5,3 eta Erresuma Batuan %4,4. Espainiaren kasuan, moteltzea %3,8koa izango da aurten, eta ez da jaitsiera handiena izango duen herrialdeetako bat.\nLangabeziari dagokionez, NMFk Espainian 2010ean izango dituen aurreikuspenak ere ez dira pozgarriak. Erakundeak %20tik gorako langabezia-tasa espero du. Portzentaje hori Ekonomia Ministerioaren aurreikuspenen gainetik dago, Espainiako 2010eko gehienezko langabezia% 18,9 dela kalkulatzen baitu.\natzeraldi ekonomia Espainia espainiarra paro-eu


Genesis KaiBiLi COVID-19 antigenoaren probak baimenak lortu ditu Frantzian\nSARS-CoV-2 Antigeno Azkarreko proba immunoensai kromatografiko azkar eta fidagarria da, giza nasofaringean dauden SARS-CoV-2 antigeno espezifikoak detektatzeko kualitatiboki. Test hau SARS-CoV-2 birusaren antigenoa COVID-19 susmagarria den pertsonengan detektatzeko laguntza da. Fran-en ...\nGenesis COVID-19 IVD GUZTIRA SOLUZIOA\nCOVID-19 pandemiaren hasieran, Genesis birusaren diagnostiko kitak azkar garatu zituzten enpresa bakarretakoa izan zen. Orain, Genesisek COVID-19rako produktu ugari ditu laginketa biltzeko gailutik (VTM, listu-biltzaileak, azukreak), antigorputzak probatzeko kit-ak (antibodie ...).\nKaiBiLiTM COVID-19 antigenoa\nKit hau bildu berri diren listu laginak probatzeko diseinatuta dago. COVID-19 arnas gaixotasun infekzioso akutua da. Jendea orokorrean sentikorra da. Gaur egun, koronabirus berriaz kutsatutako gaixoak dira infekzio iturri nagusia; kutsatutako sintomarik gabeko pertsonak ere infekzio izan daitezke ...


Igogailuak Komunitateentzat Bat Premia Bakoitzerako - Mantenimiento de Ascensores - Instalación, Rehabilitación y Sustitución de Ascensores en Bilbao, Bizkaia y Vitoria\nVisualiza igogailu interaktiboa\nIGOGAILU GABEKO ERAIKINAK\n• Igogailuak komunitateentzat, bat premia bakoitzerako\nEnpresak igogailuak eskaintzen dizkie mota guztietako aukerak dituzten komunitateei, herritarrentzako irisgarritasuna lortzeko.\nKlik egin, eta aukeratu zure aukera\nKomunitatearentzat igogailurik ez duten komunitateak dira oraindik ere, bizilagunen irisgarritasuna bermatzeko. Iza Ascensoresetik, era guztietako aukerak eskaintzen dituzte, jasotzaile bat berme guztiekin instalatu ahal izateko, dituzten premietara eta espaziora egokituta.\nIgogailuen artean, fatxadatik igogailuaren eraikuntzan sartzen direnak nabarmentzen dira. Udal askok bide publikoaren parte hartzeko baimena ematen dute, hain zuzen ere komunitatearen barruan instalatzea ezinezkoa delako eta irisgarritasuna hobetzeko beharra ikusten dutelako. “Eraikinaren osoarekin ondo integratzen dugu eta egiten ditugun gainerako birgaitzeetan, obraren berezitasun bakoitzaz arduratzen gara, xehetasun txikienera arte”.\nGaur egun eskatzen ari diren beste birgaitze bat da 0 kotan dauden igogailuak egokitzea. “Hainbat maila daude igogailura igotzeko, eta horietako batzuk jaisten ari dira kalearen mailara jaisteko; beste batzuetan, berriz, igogailu bertikalak edo plataforma-igogailuak instalatzen ari dira, tarte horren irisgarritasuna hobetzeko”.\n“Kasu bakoitzean komeni zaion erreforma egin dezakegu Izatik, segurtasun eta eraginkortasun osoz”. Ez hori bakarrik, Iza Ascensoresen garrantzia ematen diote iraunkortasunari eta erosotasunari ere. “Kontsumo energetikoaren murrizketa eskaintzen dugu, makina eraginkorragoak erabiltzen ditugulako eta funtzionatzen ez dutenean, elektronika guztia ez da kontsumitzen. Zarata eta bibrazio gutxien dituen konforta ere bermatzen da, baita geltokian itxaronaldi laburragoak eta zehaztasun handiagoarekin ere.\nAdriano VI, 39\n• IZA MAESTRE ARABA.EUS txirrindulari-taldea\n• Prestakuntza neurrira egingo da, eta enplegatuen gogobetetzera eta motibaziora ere bideratuta egongo da\n• Aretan prestakuntzarako dorre bat eraiki eta Gasteizen ordezkaritza ireki du Izak\n• Bezeroari zerbitzatzeko bokazioa\n• Iza Ascensores Gipuzkoan sartu eta oinarri teknologikoa indartzeko programa jarri du martxan


Bi langile hil dira, eta sei dira jada hilak urtea hasi denetik | Ekonomia | Berria\nBi langile hil dira, eta sei dira jada hilak urtea hasi denetik\nGestampeko langile bat hil da auto istripuz, etxera zihoala, eta Lantarongo Braseli enpresan beste bat\nLan istripuak salatzeko elkarretaratze bat, artxiboko irudian. Monika Del Valle / Foku\nGestamp enpresako 25 urteko gazte bat hil zen atzo goizean, auto istripu batean, Igorren (Bizkaia): Zornotzako (Bizkaia) bere etxera zihoan, Gasteizko Mercedesen jarduna bukatu ondoren.\nMiranda Ebron (Burgos, Espainia) beste behargin bat hil zen, Lantarongo Braseli Tubos y Accesoriosen (Araba) ari zela kolpe handi bat hartu ondoren. Mirandako mutualitatean artatzen ari zirela hil zen, istripua izan eta ordu batzuetara.\nBi heriotza horren aurretik, LABek azaldu zuen 2020. urtea hasi denetik beste lau lagun hil direla lanean ari zirela. Honako hauek dira laurak: Gasteizen aldamiotik jausitako behargin bat; Jutsin (Nafarroa Beherea) fardo batek zapalduta hildako laborari bat; abenduaren 28an Bilbon in itinere istripu batean larri zauritu eta urtarrilaren 4an hildakoa; eta, azkenik, larunbatean Bilboko El Corte Inglesen lanean ari zela ondoezik sentitu ondoren hildako 27 urteko P.G.F. langilea.\nAzken horri buruz azalpenak eman ditu LABek. «Istripu hori lan karga handiko une batean gertatu zen. Lankideek larrialdietara joateko eskatu zioten, baina lan karga zela-eta bertan geratzea erabaki zuen». LABen arabera, «lan istripu guztien atzean erritmo azkarrak daude, presioak... eta, hainbatean, heriotzak eragiten dituzte. Kasu jakin horretan, oso agerikoa izan da ondorio hori: istripua lanaldi luzatu batean gertatu da, lan zentroa dagoeneko itxita zegoela; hurrengo egunerako denda prestatu behar zuten merkealdirako».


Oparitako papera eta poltsak - IKEA\n7 produktu emaitza\nPURKEN Gabonetako opari-papera, 3.0x0.7 m\nVINTER 2021 Gabonetako zinta, 100 m\nHEMBJUDEN Opari-papera, 8 unitateko sorta\nVINTER 2021 Gabonetako zinta, 50 m\nVINTER 2021 Opari-zerrenda, 40 m\nVINTER 2021 Oparirako begiztak, 12 unitate\nErakusten 7 7-(e)tatik\nSorpresak biltzeko opari-papera\nHainbeste miresten duzun pertsona horrentzako oparia ezin hobea izatea nahi duzu? Ez ahaztu opari-papera erabiltzeaz! IKEA taldean aukera mordoa dugu oparia gehien gustatzen zaizun bezala bildu dezazun. Estanpatuarekin edo lisoa? Edonola ere, emaiezu begiratu bat opari-paperei eta aukeratu gehien gustatzen zaizuna. Horrela, urtebetetzea edo ekitaldia heltzen denean ez zara opari-paper bat bilatzeaz kezkatuko.\nKaxak, poltsak eta aukera gehiago\nEz bazara oso trebea opari-bilgarriekin, kaxak eta poltsak erabili ditzakezu beti oparientzako. Opari bat ondo biltzeko modu azkarrago eta errazagoa da. Kaxak eta poltsak ondo erabiltzen badituzu, aurkezpena beti bikaina izango da. Gainera, opariei ukitu pertsonala eman diezaiekezu zinta itsasgarriarekin eta pegatinekin. Ez ahaztu etiketez! Bertan pertsona berezi horri ohar pertsonalizatu bat idatzi ahal diozu.


February | 2012 | Legazpiko Udal Liburutegia\nPosted on 29 February 2012 by Liburutegia\tFamilia ardatz hartuta, azkenengo 700 urtetako espainiar gizartearen azterketa egiten du liburu mardul honek. Familias. Historia de la sociedad española izenburupean datorren lan sakon honek, Erdi Arotik gaur egunerarte espainiar familia ereduak izan dituen aldaketak islatzen ditu. Badira makina bat lan … Continue reading →\nPosted on 27 February 2012 by Liburutegia\tHaurren eta gazteen artean irakurzaletasuna bultzatzeko helburuarekin Elkar Fundazioak IV. Ilustrazio eta Ipuin Lehiaketa antolatu du. Sariketaren IV. edizio honek bi kategoria izango ditu haur eta gazteen adinaren arabera: – Ipuina ilustratu – Ilustrazioa ipuin bilakatu Begiratu hemen informazio gehiago.\nLiburuen indarra!(15 min.)\nGomendatzeko moduko erakusketa\nPosted on 24 February 2012 by Liburutegia\tElena Odriozolaren ilustrazioak Zarautzeko Sanz-Enea Liburutegian daude ikusgai martxoak 18rarte. Ezagutzen ez duzuenentzat, Elena Odriozola oso marrazkilari ezaguna da ipuinak eta narrazioak ilustratzen. Makina bat sari irabazi ditu ilustrazioaren munduan, Euskadi Saria eta Espainiako Kultura Ministeritzak haur eta gazte liburuen ilustrazioengaitik … Continue reading →\nPosted on 23 February 2012 by Liburutegia\tDatorren asteazkenean otsailak 29 arratsaldeko 18:30etan ospatuko da Gizarte Zentroan hileroko solasaldi literarioa. Aingeru Epaltza idazlearen “Casta de bastardos” izango da bestetik martxoan ospatuko den saiorako irakurri behar den liburua. Gogoratu ale batzuk liburutegian daudela jada jaso nahi duenarentzat.\nPosted on 22 February 2012 by Liburutegia\tMartxoak 2 ostiralean 5 urtetik aurrerako haurrentzat ipuin kontaketa egongo da liburutegian. Hitzordua arratsaldeko 18,00etan da eta Ines Bengoa izango da kontalaria. Orduan iristea komeni da, ze bestela ezingo da gelara sartu. Ikusi hemen 2011. urtean Inesekin izandako saiora gerturatu … Continue reading →\nIrudi berria du liburutegiak\nPosted on 16 February 2012 by Liburutegia\tJada estreinatu dugu liburutegiaren irudi berria gure facebookeko orrian. Laster Legazpiko Udal Liburutegiko bloga ere berarekin atonduko dugu eta hemendik aurrera gutaz hitzegiten ikusten duzunean irudi honi lotuta agertuko gara. Ea gustoko duzuen!\nArteari buruzko nobedadeak\nPosted on 15 February 2012 by Liburutegia\tIrudi hauetan liburutegira iritsi diren artearen munduko nobedadeak. Hala ere, hauek ez dira arte erromanikoa, arte desberdinen egileak, eskultura, pintura, argazkilaritza, rock musika edo zinemari buruz bilduman dauden liburu bakarrak, ze bakoitzaren gainean sakatutzen baduzu gurean ditugun beste dokumentuak ikusi al izango dituzue … Continue reading →\nPosted on 10 February 2012 by Liburutegia\tOtsailean ospatzen dira minbiziari buruzko bi egun esanguratsu: otsailak 4an Minibiziaren kontrako Nazioarteko eguna batetik eta otsailak 15ean Haur Minibiziaren Kontrako Nazioarteko eguna bestetik. Euskeraz itzulita dagoen eleberri hau gomendatu nahi dizuegu. Narrazio honen protagonista, Oskar, ospitalean dago leuzemiak jota, … Continue reading →\nPosted on 8 February 2012 by Liburutegia\tCharles John Huffan Dickens, Porthsmouthen jaio zen 1812ko otsailaren 7an, beraz orain betetzen da idazle klasiko honen jaiotzaren 2. mendeurrena. Viktoriar garaiko idazlerik handiena izan zen eta literatura unibertsaleko ezagunetarikoa. Bere istorioak, hauetako batzuk liburutegian, sentimentuzkoak, itxaropentsuak, umoristikoak eta onbidezkoak … Continue reading →


Ohar legala eta pribatutasun politika – HEIZE\nHEIZE, EUSKAL ESKOLA PUBLIKO IKASTETXEEN ELKARTEAAS/G/21109/2017HEIZE, EUSKAL ESKOLA PUBLIKO IKASTETXEEN ELKARTEA27/01/201720Gipuzkoa36Hondarribia20280Leiba Kalea 5, 4D-1.793329443.36283Elkarte honen xedea EAE-ko Haur eta Lehen Hezkuntzako eta Bigarren Hezkuntzako ikastetxe publikoen hezkuntza zerbitzuaren etengabeko hobekuntza bultzatzea da. Honenbestez, ondoko helburu nagusiak hartuko ditu kontuan:a) Eskola Publikoa defendatu gizarte kohesioaren eta aukera berdintasunaren berme gisa.b) Gehiengoaren interesekoak izan daitezkeen gaien inguruko eztabaida eta formazioa bultzatu.c) Zuzendaritza zeregina hobetzeko, eguneratzeko eta kontuan hartua izateko ekimenak sustatu.d) Arlo pedagogikoan, antolakuntzan eta kudeaketan ikastetxeen autonomia defendatu eta garatu.e) Zuzendaritza taldearen izaera prestigiatu, izen ona bultzatu eta formazio sustatuf) Hezkuntzaren eskaintza hobetu, ahalmen teknologikoa eguneratu eta zabaldu eta, oro har, Hezkuntza Publikoaren kalilatea hobetu.g) Ikastetxeen arteko harremanak sortu, daudenak indartu eta hedatu, eta sistemak dituen baliabide estrukturaletan eta gure Elkarteak garatuko dituen besteetan oinarritu.h) Zuzendaritzak ordezkatu AdminAsociaciónSocio-EconómicoOtros ColectivosC.A. del País Vascohttp://opendata.euskadi.eus/catalogo/-/asociacion/heize-euskal-eskola-publiko-ikastetxeen-elkarte\nInformazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legea betez, jakinarazi nahi dizugu https://heize.eus interneteko domeinuaren titularra honako hau dela: HEIZE, EUSKAL ESKOLA PUBLIKO IKASTETXEEN ELKARTEA helbidea: Leiba 5, 4 D. 20280 Hondarribia, (Gipuzkoa) telefono-zenbakia: 656736388 helbide elektronikoa:heize@heize.eus\nhttps://heize.eus Heize elkartearen jabetzako web gunea da. Erabiltzailea borondatez sartu ahal izango da bertan, eta gainera, sartzea doakoa da. Web gune honetan nabigatzeak esan nahi du erabiltzaileak ezagutzen eta onartzen dituela bertako lege oharrak, erabilera baldintzak eta bertako pribatutasun politika. Erabiltzaileak ez baditu onartzen erabilera baldintza horiek, eta beraz, ez badie onespena ematen, ezingo du web gune honetan nabigatu.\nErabiltzaileek galarazita izango dute eduki faltsuak edo okerrak txertatzea edo jakinaraztea; esan nahi baita, ezingo dute eman Heize elkartearen beste erabiltzaile batzuk edo hirugarrenak nahasteko moduko edukirik. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nHeize elkarteak ahalegin handia egiten du web gunean argitaratzen diren edukietan akatsik egon ez dadin. Beraz, beretzat gordetzen du edonoiz horiek aldatzeko eskubidea. Heize elkarteak espresuki uko egiten dio web gune honetako edukietako akats edo hutsegiteengatiko erantzukizunari eta baita horien egiazkotasun-, zehaztasun- eta gaurkotasun-faltaren ondoriozko kalteengatiko erantzukizunari ere.\nhttps://heize.eus web guneak beste erabiltzaile batzuen iritzi eta ikuspegiak bil ditzake. Web gunearen elkarreraginezko izaera kontuan hartuta, Heize elkartea ez da erabiltzaileen arau-urratzeen erantzulea izango. Horrenbestez, ezin ditu bermatu erabiltzaileek sortutako zeinahi edukiren ziurtasuna, eraginkortasuna eta egiazkotasuna.\nhttps://heize.eus web guneak beste web gune batzuetarako estekak jar ditzake edo bere web gune bilatzaile batekin horietarako sarbidea eman dezake. Heize elkarteak ez du bere gain hartzen estekatutako gune horietako ezein edukiren erantzukizunik, ezta bilaketen emaitzarenik ere; izan ere, ez du horien gaineko eta horietan eskainitako eduki, produktu eta zerbitzuen gaineko erantzukizunik. Zerbitzu horien helburua, hain zuzen, erabiltzaileei beste informazio-iturri batzuen berri ematea da; horregatik, erabiltzailea soil-soilik bere erantzukizunpean sartuko da eduki horietara, bertan araututako baldintzen arabera.\nHeize elkartea ez da web gune honen edo bertako edukien erabileratik eratorritako edozein ondorio edo kalteren erantzulea izango, informatika-kalteak eta birusak txertatzea kontuan hartuta. Heize elkarteak ez du bermatzen web gunean ez dela inolako birusik edo bestelako elementurik izango, kanpoko hirugarrenek txertatutakoak, eta erabiltzaileen sistema fisiko zein logikoei kalteak ekar diezazkieketenak; nolanahi ere, eskura dituen bitarteko guztiak erabiliko ditu, horrelakorik gerta ez dadin.\nHeize elkarteak beretzat gordetzen du noiznahi, aldez aurretik oharrik edo azalpenik eman gabe, web gune honetako diseinua, konfigurazioa eta informazioa aldatzeko edo ezabatzeko eskubidea, baldin eta beharrezkoa dela iruditzen bazaio. Heize elkarteak ez du bere bizkar hartuko aldaketa horiek ekar ditzaketen kalteen erantzukizuna. Dena den, eskura dituen bitarteko guztiak erabiliko ditu, erabiltzaileei aldaketa horien berri emateko.\nWeb gune honetan sartzeak ez dakar, halabeharrez, datu pertsonalak eman behar izatea. Nolanahi ere, eskainitako zerbitzu batzuk erabiltzeko beharrezkoa da aldez aurretik erregistratzea. Erregistroa segurua eta zerbitzua egokia izan daitezen, ezinbestekoa da erabiltzaileak hainbat datu pertsonal ematea.\nErabiltzaileak egiazko datuak, zehatzak eta osotuak emateko konpromisoa dauka, bai erregistroa egitean, eta baita geroko jakinarazpenak gauzatzean ere. Hala, horien edozein aldaketaren berri emateko erantzukizuna ere izango du. Erregistro-galdetegietan derrigorrezkotzat jotako eremuak hutsik utziz gero, Heize elkarteak, beharbada, ez dio erabiltzailearen eskaerari erantzungo.\nHeize elkartearen hainbat zerbitzutan erregistratzeak edo horietara harpidetzeak esan nahi du erabiltzaileak onartu egiten dituela Heize elkartearen baldintza orokorrak eta pribatutasun politika. Era berean, esan nahi du erabiltzaileak espresuki onartu eta baimena ematen diola Heize elkarteari, bere produktu eta zerbitzuei buruzko edo merkataritza-hitzarmenak sinatuta dituen beste enpresa batzuen produktu eta zerbitzuei buruzko merkataritza jakinarazpenak bidaltzeko, nola posta arruntez, hala bitarteko elektronikoen bitartez. Jakinarazpenen hartzaileak, nolanahi ere, baimen hori ezeztatu ahal izango du, edonoiz. Horretarako, idatzi bat bidali beharko dio Heize elkarteari.\nErabiltzaileek borondatez eskatu ahal izango dute buletinetako harpidetza egitea. Nolanahi ere, erabiltzaileek noiznahi eskatu ahal izango dute zerbitzu horretan baja emateko. Horretarako, idazki bat bidali beharko dute Heize elkartera, edo bestela, enpresak horretarako jarritako beste edozein bitarteko erabili ahal izango dituzte.\nGune pribatura sartzeko gakoak, hain zuzen, pertsonalak, isilpekoak eta besterenezinak dira. Erregistratutako erabiltzaileak gakoak erantzukizunez erabiltzeko eta inori ez jakinarazteko konpromisoa izango du. Euren gakoak erabiltzeko nahiko gaitasun ez duten adingabeei dagokienean, berriz, gurasoek edo legezko tutoreek lagunduko diete kudeaketa-lan horretan. Erregistratutako erabiltzaileak ez dio bere gakoen berri emango telefonoz, posta elektronikoz, web gunearen bitartez edo beste zeinahi bidetatik gakoa eskatzen dion inori.\nHeize elkarteak gomendatzen du erabiltzaile-gakoa eta pasahitza ez izatea berbera, eta alfa-zenbakizko karaktereak edukitzea. Erabiltzaileak buruz ikasi beharko ditu bere gakoak, eta ez da komeni edonor sartzeko moduko inolako euskarritan (fisikoa zein informatikoa) gordetzea. Bide batez, komenigarria da aldian-aldian sarbide-gakoak aldatzea.\nGarrantzitsua da, saioa bukatu orduko, erabiltzaile bakoitzak bere kontu pertsonala ixtea; hartara, ekipoa partekatzen badu edo toki publiko bateko ekipoa erabiltzen badu (liburutegikoa edo ikastetxekoa) ziur egongo da inortxok ere ez duela aukera edukiko bere informazio pertsonala ikusteko.\nErabiltzailea ohartzen bada norbait era bidegabean edo baimenik gabe dabilela bere sarbide-gakoekin, berehala jakinarazi beharko dio Heize elkarteari.\nHeize elkarteak erabiltzaileei jakinarazi nahi die argitaratutako edukien neurtze-kontrolak egin ahal izango dituztela, eta ezegokitzat jotako eduki guztiak ezabatu ahal izango dituztela, aldez aurretik ezer esan gabe. Horrek ez du esan nahi Heize elkartea denik erabiltzaileek web gune honetan txerta ditzaketen eduki guztien erabateko kontrolaren erantzulea. Heize elkarteak ezin du bermatu erabiltzaileek web gune honetan argitara ditzaketen edukien zehaztasuna, kalitatea eta osotasuna. Esan bezala, erabiltzailearen erantzukizuna da web gune honen erabilera-baldintzak betetzea.\nHeize elkarteak beharrezko tresnak emango dizkio erabiltzaileari, ezegokitzat jotako edukiak salatu ahal izateko. Heize elkarteak salaketa guztiak aztertuko ditu, eta horien neurriari buruzko erabakiak hartuko ditu.\nHeize elkarteak beretzat gordetzen du erabiltzaile baten kontuari baja emateko eskubidea, baldin eta ohartzen bada berau modu desegokian erabiltzen duela; bai honako baldintza hauek betetzen ez dituelako, bai garrantzizkotzat jotzen duen beste zeinahi arrazoi dela tarteko.\nWeb gune honen jabetza-eskubideak, eta baita bertako orrialde, pantaila, informazio, itxura zein diseinu, produktu eta zerbitzu, marka, logo, lelo eta gainerakoen jabetza-eskubideak ere, Heize elkartearenak dira, non eta ez den bestelakorik adierazten.\nErabiltzaileek web gune honetan argitaratzen dituzten eduki guztiak ere Heize elkartearen eskubidepean geratuko dira; hala, azken honek datu horiek erabili, erreproduzitu, aldatu, egokitu, argitaratu, itzuli, horietan oinarritutako lanak sortu, banatu, egikaritu eta eduki horiek erabat edo hein batean erakutsi ahal izango ditu, erabiltzaileak ustiapen- edo dibulgazio-modu horren truke inolako ordainik eskatzeko aukerarik izan gabe. Erabiltzaileak adierazten baitu modu publikoan txertatu dituela eduki horiek; sekula ez, isilpean.\nhttp://wwwheize.eus web gunean sartzeak edo bertan nabigatzeak ez du esan nahi, inola ere, Heize elkarteak bere jabetza intelektual edo industrialaren eskubideei uko egiten dienik, edo erabiltzaileari bere erabilera pertsonalerako utzi edo baimena (erabatekoa edo hein batekoa) ematen dionik.\nNorbaitek lan horiek baimenik gabe erreproduzitu, banatu, merkaturatu eta eraldatzen baditu, Heize elkartearen jabetza intelektualaren eskubideak urratuko ditu.\nErabiltzaileak web gune honetatik edukiak edo baliabideak jaisten baditu (betiere, Heize elkartearen baimenarekin), erabilera pertsonalerako baino ez ditu jaitsiko; sekula ez, merkataritza-erabilerarako. Beraz, eduki horiek ezingo dira legez kontra aldatu, alokatu edo erabili.\nBaldintza hauek guztiak aldatu ahal izango dira, baldin eta Heize elkarteak noizbait egokitzat jotzen badu; bai lege-aldaketei egokitzeko, bai bestelako hobekuntza batzuk egiteko. Aldaketa horiek indarrean egongo dira web gune honetan argitaratzen diren unetik aurrera. Heize elkarteak eskura dituen bitarteko guztiak erabiliko ditu, erabiltzaileei aldaketa guztien berri emateko.\n7. Pribatutasun Politika – Datu Pertsonalen Babesa\nDatu Pertsonalak Babesteko abenduaren 13ko 15/1999 Lege Organikoa (aurrerantzean, DBLO) eta bere arautegiaren arabera, erabiltzaileei jakinarazi nahi zaie web gune honen bidez ematen dituzten datu pertsonalak Heize elkartearen fitxategietan jasoko direla, horixe baita Fitxategiaren Erantzulea. Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako produktu eta zerbitzuen kudeaketa-lana egiteko, merkataritza-harremanetarako eta bere jarduerari legez dagozkion funtzio guztiak egiteko erabiliko dira. Era berean, balizko albiste buletina bidaltzeko eta erabiltzailearen intereseko izan daitekeen informazioa bidaltzeko erabiliko dira.\nErabiltzaileen datu pertsonalak isilpean erabiliko dira.\n7.2. Datu pertsonalak biltzea\nHeize elkarteak ez dio erabiltzaileari datu pertsonalak emateko eskatzen, bere web gunean sartzeko; alabaina, zerbitzu batzuk erabiltzeko, esate baterako gune pribatua edo denda, ezinbestekoa da erabiltzaileak datu pertsonalak ematea.\nErabiltzaileak era askean eta borondatez emango ditu bere datuak. Heize elkarteak erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko. Erabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Heize elkarteak ez du honen inguruko erantzukizunik hartuko bere gainean.\nHeize elkarteak antolatutako ekitaldietan parte hartzeak esan nahi du interesdunak baimen zehatza ematen diola Heize elkarteari bere irudia eta ahotsa tratatzeko eta elkarteak erabiltzen dituen komunikabide eta baliabide desberdinetan argitaratzeko (bai paperez bai baliabide elektronikoen bitartez).Interesdunak edonoiz ezeztatu dezake baimen hau.\n7.3. Interesdunen eskubideak\nHeize elkarteak erabiltzaileari gogorarazi nahi dio edonoiz erabil ditzakeela datuetan sartzeko, datuak aldatzeko zein ezeztatzeko eta tratamenduari aurka egiteko eskubideak. Horretarako, idatzia bidali beharko dio Fitxategiaren Erantzuleari: Leiba 5, 4 D. 20280 Hondarribia, (Gipuzkoa) telefono-zenbakia: 656736388 helbide elektronikoa: heize@heize.eushelbide elektronikoaren bitartez. Eskaerarekin batera, interesdunaren Nortasun Agiriaren fotokopia bidali beharko da.\nHeize elkarteak, bere fitxategietako datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak biltzen dituzten fitxategien segurtasun neurriak aplikatzeari buruz indarrean den legedia; batez ere, DBLO eta beronen garapenerako araudia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela Heize elkartearen erantzukizunpekoak.\nHeize elkartearen web guneak, zerbitzu hobea eskaintzeko asmoz, erabiltzailearen IP helbidea erregistratu dezake. Era horretan, gerora, datuak prozesatu ahal izango dira, esate baterako, ikusitako orrialdeen kopurua, bisiten kopurua eta web-orriko bisitarien jarduera eta erabilera-maiztasuna zein izan den aztertzeko.\nErabiltzaileak aurretiko baimena ematen dio Heize elkarteari bere IP helbidea tratatzeko web gune honetan sartzen denean. Horrela, ez da beharrezkoa izango baimen hau jasotzea web gunean sartzen den bakoitzean.\nAipatutako helburua lortzeko, Google Analytics-ekin ari da web gune hau neurtzen eta aztertzen. Aztertzaile horrek orrialdeetako markak eta cookieak erabili ahal izango ditu, Heize elkartearen web guneko orrialdeetan gertatzen dena aztertu ahal izateko.\nHeize elkarteak beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Heize elkarteak aldaketaren bat eginez gero, ordea, testu berria web gune berean argitaratuko du, eta erabiltzailea berehala ohartuko da. Dena den, erabiltzailea web gunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, Heize elkarteak gomendatzen dizu aldian-aldian sartzeko pribatutasun-politika horretara\nHeize elkartearen eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten mende jarri behar dutela, Heize elkarteaeta erabiltzailea, dagokien beste zeinahi eskumeni espresuki uko eginda, Irungo Epaitegi eta Auzitegien mende jarriko dira.\nErabiltzaileak ez baditu baldintza hauek betetzen edo web gunean azaltzen diren edukien okerreko erabilera egiten badu Heize elkarteak zuzenbideak ematen dizkion neurri zibilak eta penalak hartuko ditu ez-betetze hauek zigortzeko.


Mitsuko Uchida pianista estreinakoz Musika Hamabostaldian | Donostiako Musika Hamabostaldia\nMitsuko Uchida pianista estreinakoz Musika Hamabostaldian\nMusikari japoniarra kultuzko pianista da eta gutxitan ematen ditu kontzertuak Espainian.\nInterpretatuko duen programa Schuberten Lau impromtu D935 eta Sonata sol maiorrean D894 obrek osatuko dute, konpositoreak bere bizitzaren amaieran idatzitakoak biak.\nUda honetan Musika Hamabostaldiak pianoaren aldeko apustu sendoa egin du bere egitarauan. 82. edizioko piano bakarlari handietatik, jada hirian izan ditugu Yuja Wang, Luxenburgoko Orkestra Filarmonikoarekin batera jaialdia inauguratzen aritu zena abuztuaren 1ean eta 2an, eta Grigory Sokolov errusiarra, zeinak abuztuaren 9an errezital ahaztezina eskaini baitzuen, Chopin eta Rachmaninoven obrekin. Aste honetan ere bi hitzordu nabarmendu daitezke: Stephen Houghek Mompou konpositorearen Música callada (“Musika isila”) interpretatu zuen San Telmon, eta Elisabeth Leonskaja Brahmsen 2. pianorako kontzertua jotzen entzun ahal izan genuen, Galiziako Orkestra Sinfonikoarekin batera.\nPianista handien zerrenda hau koroatzeko, Musika Hamabostadiak Mitsuko Uchida japoniarrari harrera egiteko ohorea izango du igandean. Kultuzko pianistak aldi gutxi batzuetan baizik ez du jo Iberiar Penintsulan, eta Musika Hamabostaldian debuta egingo du, osorik Franz Schuberten obrari eskainitako bakarkako errezitala emanez. Kontzertua Donostiako Kursaal Auditorioan izango da, abuztuaren 22an, igandearekin, eta 19:30ean izango du hasiera. Azken sarrerak salgai daude www.musikahamabostaldia.eus webgunean.\nMitsuko Uchida Tokioko aldirietako hiri batean jaio zen 1948an. 1930eko hamarkadan Berlinen bizi eta bertan musikazale bihurtu zen diplomaziako kide baten alaba da. Bera izan zen Uchidari Japonian bizi izan zen urteetako esperientzia musikal bakarra eskaini ziona, Italiako opera konpainia baten Japoniako lehen bira antolatzen lagundu baitzuen. Uchidak hamabi urte bete zituenean, bere aita Vienara bidali zuten eta, artista japoniarraren hitzetan, han hasi zen benetan bere bizitza musikala. Vienara heldu eta bost egunetara, familia Wiener Staatsoperren izan zen Herbert von Karajan zuzentzen entzuten.\nUchida Vienan hasi zen piano eskolak hartzen, Richard Hauser ospetsu eta zorrotzarekin, eta 14 urterekin eman zuen bere lehen errezitala, nahiz orduan oraindik ez jakin ziur hori izango zuela bokazio. Aldaketa ekarri zuena Wilhelm Kempffek Schuberten musikarekin emandako errezital bat izan zen. “Sonata sol maiorrean hain izan zen ederra hasieratik amaierara, zera pentsatu nuela: pianorako musika horrelakoa izan badaiteke, merezi du pianista izaten saiatzeak”. Uchida beste hamar urtez izan zen Vienan, baina garai horren amaieran dagoeneko ekonomikoki independentea zen bere kontzertuei esker, eta hiriko giro musikal kontserbadorea itogarria iruditzen hasi zitzaion. 26rekin Londresera alde egin zuen, eta urtebete beranduago bere bizitza goitik behera aldatzen hasi zen. “Gogoan dut pentsatu nuela behingoz topatu nuela nire soinua osotasunean, nire jotzeko modua. Denbora asko behar izan nuen hori lortzeko”. Beste interpreteen musika asko entzunez eta diskoak “ero moduan” erosiz lortu zuen hori. Eta ez zen soilik pianorako musika. “Furtwängler, Szigeti, Casals bezalako jendeak ia nire maisuak baino eragin handiagoa izan zuen nigan” dio Uchidak.\nKonpositorearen osotasunean Uchidak zuen uste osoak musikaren munduan lagun asko egitera eraman zuen, horien artean Sir Charles Mackerras. Mozarti buruzko ikerketako kide bilakatu ziren, Uchidaren ibilbidean hain garrantzitsu izan den konpositoreari buruzkoan. Beste zuzendari batzuekin ere harreman estua izan zuen, bereziki Kurt Sanderlingekin: harekin Beethovenen kotzertu ziklo bat grabatu zuen. Pierre Boulezekin ere izan zuen harremana: berekin grabatu zuen Schoenberg-en Pianorako kontzertua, Clevelandeko Orkestrarekin batera, 2001ean.\nDagoeneko aipatu bezala, Schubert beti izan da Uchidarentzat oinarrizko egileetako bat: “Bera izan zen gertu sentitu nuen konpositore handietako bat, ume nintzelarik ere. Nire arima bikia zela sentitu nuen, berekin bakarrik egon zaitezkeela. Mozartek zure inguruan korrika egiten du, zurekin hitz egiten du, atzetik jarraitzen zaitu; beti ari da zerbait gertatzen bere musikarekin. Baina Schubert bakartia da, eta arima bakarti guztiak hunkitzen dira berarekin”.\nMusika Hamabostaldiko bere errezitala konpositore austriarrari eskainiko dio osorik, zehazki bere bizitzaren amaieran idatzi zituen bi sorkuntzari. Uchida Lau Impromptu D935 izenekoak interpretatzen hasiko da, Schubertek 1827an idatziak eta hil ostean argitaratutakoak. Schuberten ekoizpen pianistikoko pieza ezagun hauek, inprobisazioan oinarritutako konposizioetatik landuenetakotzat dituzte askok. Birtuosismoaren, sormenaren eta bat-batekotasunaren arteko oreka bikaina dute, baita xehetasunez betetako sofistikazio harmoniko eta erritmikoa ere.\nJarraian, Uchidak Sonata sol maiorrean D894 obrari egingo dio aurre, haur zela Wilhelm Kempff entzutean hainbeste eragin zionari, eta ordutik bere ibilbide osoan zehar ondoan izan duenari. Schubertek bizirik zela argitaratu zituen hiru sonatetatik azkena da -hamabi konposatu zituen-, 1828an gazte zela hil aurretik kaleratutakoa. Robert Schumannek ezagutu zuenean, Schubertenetatik “forma eta sorkuntzari dagokionez perfektuena” dela esan zuen; une hartan gailendu ohi zen pianorako sonata beethovendarren hizkuntzako indar eta bultzadaren aurrean, Schuberten sonata honetan lasaitasuna eta instrospekzioa dira nagusi. Hori dela eta, pianistek irakurketa pertsonalenei zabaldu diete atea, Sviatoslav Richter pianistak egin bezala, zeinak bertsio guztiz geldo eta solemnea proposatu baitzuen bere sonata gogokoena interpretatzeko.\nGure garaiko artista beneratuenetakoa, Mitsuko Uchida Mozart, Schubert, Schumann eta Beethovenen obrak interpretatzen parekorik ez izateagatik da ezagun, baita Alban Berg eta Arnold Schoenberg konpositoreen pianorako musikari dion debozioagatik ere. Urte askotan zehar izan du harreman estua munduko orkestra garrantzitsuenekin, Berlingo Filarmonikoa, Royal Concertgebouw Orkestra, Irrati Bavariarreko Sinfonikoa, Londresko Orkestra Sinfonikoa, Londresko Orkestra Filarmonikoa eta, Estatu Batuetan, Chicagoko Sinfonikoa eta Clevelandeko Orkestrarekin, besteak beste. Azken honekin eman du berriki bere ehungarren kontzertua Severance Hall aretoan. Bernard Haitink, Sir Simon Rattle, Riccardo Muti, Esa-Pekka Salonen, Vladimir Jurowski, Andris Nelsons, Gustavo Dudamel eta Mariss Jansons zuzendariekin ere izan du harreman estua. 2016tik Mahler Chamber Orchestrako kide artistikoa da, eta Europan eta Ipar Amerikan maiz egiten du bira haiekin.\nDecca zigiluarentzat grabatzen du esklusiboki eta hainbat sari irabazi ditu, horien artean bi Grammy. Borletti-Buitoni Trust-en fundatzailea da, baita Marlboro Music Festivaleko zuzendaria ere. Mitsuko Uchidak Mozart Urrezko Domina jaso du Salzburg Mozarteum-en eta Japan Art Association-en Praemium Imperiale. Royal Philharmonic Society-ren Urrezko Domina ere eman diote, eta Oxford eta Cambridge unibertsitateetako ohorezko tituluak ditu. 2009an Britaniar Inperioko Ordenako Dame Commander izendatu zuten.


Araba Euskaraz jaia izango da igandean Argantzunen | El Correo\nZurekinAraba Euskaraz jaia izango da igandean Argantzunen\nAurten aukeratutako leloa 'Irrikitan' izan da\nDatorren igandean euskararen aldeko Araba Euskaraz jaia izango dugu Argantzunen, Argantzon ikastolak antolatuta. Aurten «Irrikitan» leloa aukeratu dute, izan ere, LH abian jartzeko irrikitan daude, Trebiñu Araban sartzeko irrikitan, bere metodologia eta lan egiteko moduetan sakontzen jarraitzeko irrikitan, ikasten jarraitzeko irrikitan, euskara bultzatzeko irrikitan eta abar.\nEz da lehen aldia Argantzunen antolatzen dela, izan ere, 2001. eta 2007. urtean ere han egin zen. Baina Argantzon ikastolaren egoera berezia da, izan ere, ofizialki Burgosen kokatu dago, Araba barruan badago ere. Beraz, Euskal Autonomia Erkidegoan alta emanda ez dagoenez, Eusko Jaurlaritzako Hezkuntza Sailak ezin du zuzenean esku hartu euskara sustatzeagatik emandako diru-laguntzan, eta horrek zailtasun handiak ekarri ditu.\nArgantzon ikastola 2003. urtean sortu zen hango A ereduko eskola publikoa 2001. urtean itxi eta gero. Hamaika haur eta bi irakaslerekin jarri zen martxan, eta azken urteetan 40 eta 50 haur inguru izan dira, zazpi irakaslerekin. Hala ere, egoera ez da erraza izan eta urtero arazo ekonomikoak izan dituzte, lehen diru-laguntza handiagoa jasotzen zutelako. Orain, Udalaren laguntzari, gurasoen kuotari, Ikastolen Elkarteari eta Eusko Jaurlaritzako Kultura Sailak emandako diru-laguntzari esker jarraitzen du aurrera.\nBestalde, familia askoren eskaera kontuan hartuz, ikastola handitu egingo da, izan ere, Haur Hezkuntzaz gain, Lehen Hezkuntza ere eskainiko du, baina eraikina Trebiñutik kanpo kokatu behar izango dute, Sagastietan hain zuzen.\nHorrenbestez, aurten Araba Euskaraz jaialdiaren helburua ikastolaren egoeraren berri ematea eta Trebiñu herria ezagutzea izango da. Ospakizunean biltzen duten dirua Lehen Hezkuntzako eraikina ordaintzen laguntzeko erabiliko dute. Hemen duzue egitarau osoa.\nArabak mila biztanle baino gutxiagoko toki erakundeei beren proiektuetan lagunduko die Aurtengo Gasteizko 'Txotxongilo txoroak' programa uztailaren 8an hasiko da